Irekia Eusko Jaurlaritza - Gobierno Vasco :: Gema Intxausti, Erlea Maneros eta Bulegoa z/b taldea dira aurtengo Gure Artea sarien irabazleak\nGema Intxausti, Erlea Maneros eta Bulegoa z/b …\n\nGema Intxausti, Erlea Maneros eta Bulegoa z/b taldea dira aurtengo Gure Artea sarien irabazleak Iturria: Irekia\n\nBingen Zupiria sailburuak arte plastiko eta ikusizkoen arloan Euskadin ematen diren saririk garrantzitsuenen irabazleak ezagutzera eman ditu, Donostiako San Telmo Museoan.\nDonostia-San Sebastián, 2018/06/25\nBingen Zupiria Kultura eta Hizkuntza Politikako sailburuak Gure Artea sarien aurtengo irabazleak eman ditu gaur ezagutzera: Gema Intxausti, Erlea Maneros eta, azkenik, Bulegoa z/b taldeko Beatriz Cavia, Isabel de Naverán, Miren Jaio eta Leire Vergara. Sailburuak Donostiako San Telmo Museoan izandako ekitaldi batean eman du albistea, eta harekin batera izan dira hiru sariak jasoko dituzten artistak. Sariak banatzeko gala azaroan egingo da.\nZupiria sailburuak nabarmendu du sari hauek funtsezkoak direla saritutako artisten lana ikusgaiago egiteko, bai eta, oro har, Euskadin arte plastikoen eta ikusizkoen alorrean egiten dena ezagutarazteko ere: “Gure Artea sarien helburua da artisten lan bikaina saritzea eta, halaber, lan hau ezagutaraztea. Sortzaile hauen lana ikusgaiago egin nahi dugu eta publikoari erakutsi nahi diogu arlo honetan Euskadin dagoen talentu azpimarragarria”. Zupiria sailburuaz gain, Joxean Muñoz Kultura sailburuordea ere izan da gaurko ekitaldian, eta berak irakurri du aurtengo epaimahaiaren ebazpena. Clara Montero (presidentea), Alaitz Arenzana, Iñaki Garmendia, Lourdes Mendez eta Manuel Cirauqui izan dira aurtengo epaimahaikideak.\nIbilbide Artistikoa saritzen duen modalitatean Gema Intxausti Miangolarra izan da aurtengo irabazlea. Kasu honetan, epaimahaiak nabarmendu du "lan artistiko geldoa eta lasaia garatzeko hautua bere lanaren ezaugarri nagusietako bat" dela. "Horrek baldintzatu du etenik izan ez duen gai garrantzitsuen inguruko bere hausnarketa; hala nola, sorkuntza plastikoaren eta ikusizkoaren bidezko irudikapenaren ingurukoa", gehitu dute ebazpenean. Horrez gain, epaimahaiak azpimarratu du haren “ibilbide koherentea”, “joera igarokorretatik aldendua, non pintura, eskultura eta zineaz baliatu baiten bizitza duinaren, inkomunikazioaren, nortasunaren, oinazearen eta plazerraren inguruan hausnartzeko”. Azkenik, epaimahaikideek esan dute “haren lanak ekarpen garrantzitsua” egin diola ikusizko euskal sorkuntza garaikideari.\nSorkuntza Lana Aitortzeko Sariari dagokionez, Erlea Maneros Zabala izan da aurtengo saritua. Kasu honetan epaimahaiak nabarmendu du “posizionamendu kritiko argia eta irudien artisau-trataera uztartzen dituen artista baten lanean ikus daitekeen koherentzia eta etengabeko ikerketa”. Hartara, epaimahaikideek azpimarratu dute “tradizio grafiko ezberdinei loturiko prozedurak -grabatua, kartela edo fanzinea- berriz asmatzearekin batera, ondorio historiko, politiko eta sozial aipagarriak dituen ikonografia bat” garatu duela.\nAzkenik, Bulegoa z/b taldea izan da Arte Plastiko eta Ikusizkoen arloan agenteek egindako Lana Aitortzeko sariaren irabazlea. Beatriz Caviak, Isabel de Naveranek, Miren Jaiok eta Leire Vergarak osatzen duten talde honen kasuan, epaimahaiak azpimarratu du “gizarte-ehunaren eta kultura-erakundeen arteko bitartekaritzaren aldeko konpromiso irmoa duen proposamen bat eskaini dio euskal testuinguruari”. Era berean, tokiko mailan -Solokoetxe auzoan, gehienbat- duen eginkizun dinamizatzailea baloratu da, bai eta sareko nazioarteko proiektutan duen parte-hartzea ere; ondokoekin lan egin du: If I Can’t Dance (Amsterdam), Tate Modern (Londres), KW (Berlin), CAC (Vilnius) eta M-Museum (Lovaina).\nEpaimahaiaren ebazpena ikusi.\nintervencion_zupiria_gure_a... behera kargatu (6 MB)\nzupiria_obrak_ezagutarazi_e... behera kargatu (400 KB)\nzupiria_sarien_helburua_eu.mp3 behera kargatu (600 KB)\nzupiria_obrak_ezagutarazi_e... 5 MB\nzupiria_sarien_helburua_eu.mp4 7 MB\nEbazpena_eu.pdf 300 KB (application/pdf)


Nerabeei laguntza eskainiko die “Gazteekin” programak – Irunero\nPosted on 2014(e)ko urriak 20 by Irunero\nZalantzak planteatzen dituen garaia da nerabezaroa. Arazoak ere sor ditzake batzuetan. Hori dela eta, “Gazteekin” laguntza programa antolatu du Irungo Udalak. Azaroaren 13tik aurrera, astero bilduko dira nerabeak taldeka. Bi multzo egingo dituzte: 12-14 urte bitartekoena, eta 15-17 urte dituztenena. Ostegunetan bilduko dira, esperien-tziak eta iritziak partekatzeko, eta arazoei irtenbideak bilatzeko. Psikologo talde batek bideratuko ditu saioak. Jon Arruabarrena izango da horietako bat. Laguntza programaz eta nerabezaroaren berezitasunez hitz egin du Arruabarrenak.\n– Zergatik eskatzen du arreta berezia nerabezaroak?\nAdin berezia da. Ez gaztearentzat bakarrik, familia guztiarentzat baizik. Krisi garaia da, baina ez zentzu negatiboan soilik. Aldaketa momentua da, trantsizioa. Haur garaiko zenbait gauza a-tzean uzten dira, baina aukera garaia ere bada, heldutasunaren ateak irekitzen direlako. Dena den, kontuan hartu behar da nerabezaroa oso termino zabala dela, bakoitzak baduelako berea. Denboran luzeagoa edo laburragoa izan daiteke, gainera.\n– Gurasoak konturatzen al dira nerabezaroaren berezitasunaz?\nGurasoek beldurra diote nerabezaroari, gizartearen eraginez konnotazio negatiboa daukalako. Beldur horrek gazteak ez ulertzera eramaten ditu. Gainera, nerabezaroan badago akziorako tendentzia bat. Gauzak zuzenean egiteko joera, pentsatu edo hausnartu beharrean. Askotan gurasoak ere sartzen dira dinamika horretan, baina beharrezkoa da tarteka gelditzea, distan-tzia hartzea eta pentsatzea.\n– Nerabeak modu boluntarioan animatzen al dira laguntza taldeetan parte hartzera?\nGehienetan, gurasoek edo irakasleek gonbidatuta iristen dira. Lehenengo urtean behintzat, ez da ohikoa izaten gazte bat bere kabuz animatzea. Urtea pasata, batzuek taldea utzi nahi izaten dute, baina gehienek jarraipena ematen diote. Momentu horretan erabakia gaztearena izaten da. Beti gurasoen baimenarekin, noski.\n– Zer nolako garrantzia dauka saioak taldeka egiteak?\nNerabezaroan gehien azpimarra daitekeen ideietako bat taldearen beharra da, pertenentzia. Horregatik planteatzen da taldeka egitea, nahiz eta multzo naturala ez izan.\nPsikologook bideratzaile lana egiten dugun arren, taldea da kezka edo zalantza entzuten duena, eta erantzuna ematen duena. Taldearen iritziak balio handia du gaztearentzat.\n– Nolakoa izaten da bileretako dinamika?\nSaioak prozesu luze baten parte dira. Ez dira hitzaldiak; beraz, ez dira gai konkretuak lantzen. Lehen saioetan taldearen fun-tzionamendurako arauak eta minimoak aipatzen ditugu. Hortik aurrera, saio bakoitzean, gazteek txandaka hitz egin eta beraien ardurak eta galderak kontatzen dituzte. Ondoren, taldeak erabakitzen du zein egoerak daukan urgentzia edo lehentasuna. Talde psikoterapeutikoak ez diren arren, lorpenak gazteentzat lagungarriak izatea da helburua.\n– Zein aholku emango zenioke nerabe bati?\nNerabe bati aholkuak ematea konplikatua da. Ematen ahal dizkiozu, baina zaila da berarengan eragina izatea. Eraginkorragoa da gazteari hitz egiten utzi eta arretaz entzutea.\nPosted in InformazioaTagged Gazteekin programa


Azken txanpan sartua da herriko futbol txapelketa - Oñati - Goiena.eus\nAzken txanpan sartua da herriko futbol txapelketa\nIker Oñate 2018-04-13 13:04\nBukatzear da herriko futbol txapelketaren aurtengo denboraldia. Gaur-gaurkoz, liga txapelketako eta kopako garaileak zeintzuk diren jakitea besterik ez da falta. Eta datozen asteburuetan erabakiko da hori, jokatzear den amaierako fasean.\nBukaerara heldua da herriko futbol txapelketa: ligako partidu sorta bukatuta, azken fasea jokatzea besterik ez zaie geratzen herriko taldeei. Horretan erabakiko da zeintzuk diren ligako eta kopako irabazleak. Zehatz esanda, lau taldek jardungo dute liga euren egin guran; eta kopa jokatzea dagokie gainerakoei –zortzi talde–. "Ezin esan nork irabaziko duen. Lehia handiko partiduak izango dira seguru; gogorrak, era berean", aitortu du Anton Sierrak, batzordeko kideak. Oraindik ez dakite noiz jokatuko dituzten finalak.\nGauzak horrela, kopako lehen kanporaketekin ekingo diote azken faseari. Eta asteburu honetan jokatuko dituzte lehen partiduak: Txuskos-Etxaixat –19:30ean– eta Harripe-Shatoken Moüra –21:00etan– norgehiagokak izango dira zapatuan; eta, Auschwitz-Kili Kolo –18:30ean– eta Kalañatasaray-Dollygan's –20:00etan– partiduak domekan. Ohi moduan, Oñatiko Azkoagain futbol zelaian jokatuko dituzte horiek.\nLigako garailea ere, zehazteke\nBestetik, datorren astean ekingo diete txapelketa nagusiko finalerdiei.Liga goiko postuetan bukatu dutenek jardungo dute nor baino nor gehiago –lau talde lehiatuko dira guztira–: Albok, Sasquatch, Zalaparta eta Hangola. Horiek apirilaren 20ko asteburuan dute lehen kanporaketa. "Ezin uka espero gabekorik izan dela. Eta belaunaldi aldaketa nabari da, besteak beste. Alegia, duela gutxi goian zeuden zenbait taldek ez dute gura moduko denboraldia egin", dio Sierrak.\nEta herriko futbol txapelketa garaile barik dago oraindik. Finalen asteburuan erabakiko da hori –egun berean jokatuko dituzte kopako eta txapelketa nagusiko finalak–; oraindik ez dakite noiz izango diren horiek. "Aurreikuspenek diote maiatzaren 4ko asteburuan jokatuko direla. Baina baliteke aurreratzea. Aukerak aztertzen gabiltza", esan du txapelketako batzordeko kideak.\nAurrera begira, batzordea ez da oso baikor: "Arrazoiak arrazoi, hainbat taldek gutxieneko jokalari kopurura heltzeko arazoak izan dituzte denboraldian zehar. Agian, lehentasuna beste gauza batzuei ematen hasiak dira parte hartzaileak. Esan daiteke indarra galtzen dabilela herriko futbol txapelketa". Hori horrela, hurrengo denboraldian zer egin aztertzea dagokie orain. Eta txapelketa bukatuta jarriko dira horretan


Beñi Agirre, Carlos Uraga eta Jexux Eizagirre, asteazkeneko aurkezpenean.\nalbistea//DOBERA EUSKARA ELKARTEA ETA HERNANI ERROTZEN\nCarlos Uragaren 23 errepliken erakusketa izango da Biteriko areto nagusian, gaurtik. Datozen asteetan, bi hitzaldi izango dira.\n2017/02/17 00:00 Ostirala\nIruña Veleiako 400 ostraken egiazkotasunari buruzko eztabaidak, urteak daramazki kolokan, eta horren inguruan eztabaidatzeko aukera irekitzeko, zenbait ekintza antolatu dituzte Dobera Euskara Elkarteak eta Hernani Errotzenek, elkarlanean.\nGaur emango zaio hasiera horietako bati. Iruña Veleiako 23 ostraken erreplikak egin ditu Carlos Uragak, eta Biteriko erakusketa aretoan egongo dira ikusgai martxoaren 2ra arte.\nEztabaida irekitzea, helburu\nCarlos Uragak berak, Loli Pinedo zeramikariaren laguntzarekin, Iruña Veleiako ostraken 23 erreplika edo errekreazio egin ditu. «Helburua da Iruña Veleian aurkitutako ostraken gida bisual bat egitea, horiek eskala errealean ikusi ahal izateko, eztabaida honetan komunitate zientifikoari babesa emanez. Hala, grafitoen balioari garrantzia eman eta betirako ez lurperatzeko», azaldu zuen Urangak, herenegungo aurkezpenean. Izan ere, sortzailearen hitzetan, «epaileak ateak itxi behar lizkioke auziari, eta ateak ireki eztabaidari».\nSei hilabeteko lanaren emaitza da Hernanira ekarri duena; beraz, prozesua luzea izan da berarentzat: «errepliken lanketan bere garaian erabilitako ezaugarri berak erabili dira: garaiko buztinetara gehien hurbiltzen dena erabili da, eta errespetatu dira beraien formak, neurriak eta perfilak; labean egindako egosketa 850ºCra iristen da; gainera, lanketarako erabilitako tresnak antzekoak dira, eta eskuzko teknika da».\nErakusketan, 23 errepliken ondoan, bakoitzaren inguruko informazioa irakurri ahal izango da.\nBi hitzaldi, datozen asteetan\nErakusketaren osagarri gisa, bi hitzaldi ere antolatu dituzte Hernani Errotzenek eta Dobera Euskara Elkarteak. Aurrenekoa datorren ostegunean izango da, eta bertan, beraien esperientziaz jardungo dira Koenraad Van den Driessche geologian doktorea eta Idoia Filloy arkeologoa.\nVan den Driesscheren hitzaldiak 8 urte begiratzen ausartu gabe izenburua izango du, eta bertan informazioa eta frogak azalduko ditu, ostrakak faltsuak ez direla ziurtatzeko. Filloyk, ordea, Neuk ikasi eta bizi izan nuena azalduko du hitzaldian.\nMartxoaren 2an izango da bigarren zita. Patxi Zabaleta izango da protagonista egun horretan; SOS Iruña-Veleiako abokatua izandakoa da, eta Euskaltzaindiako kidea ere bai. Iruña-Veleia: auziaren aterabidea izango du hizpide.\nBiak Biteri kultur etxean izango dira, arratsaldeko 19:00etan hasita.\nAntolatzaileek azaldu dute, saiakera egiten ari direla Iruña Veleiaren inguruko eztabaidan murgilduta dauden ahots guztiak ordezkatuta egon daitezen.


ARARTEKO, I. Kapitulua. Sarrera: helburua, proiektuaren helmena, metodologia\nIrisgarritasun diagnostikoari ekin baino lehen, ikerkuntza lan xehatua egin da inguruneko irisgarritasun arazoren bat eta, zehazkiago esatearren, garraiobideetako irisgarritasuna jorratu eta arautu duten lege eta dokumentu iturrien gainean.\nHurrengoak ikertu eta dokumentatu dira: esparru juridiko autonomikoa, estatu mailakoa eta nazioartekoa; estatu mailako irisgarritasun planak; gizarte bazterkeriari eta ezgaitasunari buruzko berariazko txostenak; aukera berdintasuna eta bereizkeria eza sustatzeko programak; gizarte baliabideen mapak; ezgaitasunari eta mugikortasun urriari buruzko azterlanak, eta mugikortasun urria duten pertsonentzako irisgarritasun eta garraio konponbide zehatzak. Informazio multzo hori oso erabilgarria izan da diagnostikoa egiteko elementu gisa eta ondoren garraio sistema bakoitzean gomendio programa egiteko gida bezala.\nBibliografiaren idatz zatian xehetasunez jaso da kontsultatutako iturri tekniko eta juridikoen zerrenda.\n5.2. Diagnostikoa egiteko tresnak\nEAEko garraio sistema publikoaren irisgarritasuna ebaluatzeko prozesua landa kanpaina xehatu baten inguruan antolatzen da. Hura hurrengo bitartekoek eusten dute:\n– Aurrez aurreko elkarrizketak erakundeen ordezkariekin, ezgaitasunaren gizarte agenteekin eta EAEn garraioaren plangintzari, kudeaketari eta eragiketari uztartuta dauden erakunde publiko eta pribatuekin. Elkarrizketa horiek aukera ematen dute lehen eskutik ezagutzeko zeintzuk diren irisgarritasuna hobetzearekin zerikusia duten agenteek beren eskumenen esparruan dituzten jarduera programak.\n– Ekipamenduak eta garraiorako ibilgailuak behatzea; horrela, elkarrizketen fasean zehar bildutako informazioa alderatu eta osatzea ahalbidetu da. Ikuskatze lanak, halaber, froga grafikoak eta agiri bidezkoak eman dizkigu zerbitzuak ematerakoan topatutako irisgarritasun gabezien gainean.\n– Telefono bidezko inkestak edo "mailing" bidezkoak, lehen mailako iturrietan eskuratutako informazioan sakontzeko.\nOrokorrean, 25 elkarrizketa pertsonal egin da guztira, eta EAEko tren geltoki, autobus terminal, aireportu eta metro eta tranbia geraleku guztiak bisitatu dira. Horien gaineko behaketa prozesua landa laneko 100 orduraino iritsi da ia.\nErantsitako tauletan tokian bertan egindako elkarrizketa pertsonalen eta ikuskatzeen zerrenda xehatu da:\nEusko Jaurlaritza – Garraio eta Herri Lan Saila\nDonostiako Udala / d-bus\nRenfe Aldirikoak Bizkaia-Gipuzkoa\nBilboko Udala / Bilbobus\nBizkaiko Foru Aldundia / Bizkaibus\nEuskal Trenbide Sarea (ETS) - EuskoTren\nGipuzkoako Foru Aldundia / Lurraldebus\nGipuzkoako Garraioaren Lurralde Agintaritza\nVitoria-Gasteizko Udala / TUVISA\nBizkaiko Garraio Partzuergoa\nAENA – Donostiako Aireportua\nAENA - Vitoria-Gasteizko Aireportua\nAENA – Bilboko Aireportua\nLanda lanaren kanpaina\nEGUNA EBALUATU BEHARREKO ITEMAK PROBINTZIA ERABILITAKO ORDUAK\nApirilak 15 A-1 Linea. Renfe, Gipuzkoako Aldirikoak: Irun - Brinkola Donostiako Autobus Geltokia Gipuzkoa 12\nApirilak 16 EuskoTren Zumaia - Lasarte Oria - Hendaia Gipuzkoa 7\nApirilak 19 EuskoTren Bilbo - Eibar - Zumaia Bizkaia - Gipuzkoa 12\nApirilak 20 EuskoTren Urdaibai - Txorierri Lineak Bizkaia 12\nApirilak 21 FEVE Bilbo Balmaseda Lineak / Santander/Leon eskualdekoak Bizkaia 12\nApirilak 22 A-1 Linea. Renfe, Bizkaiko Aldirikoak: Bilbo Abando - Santurtzi Bizkaia 7\nA-2 Linea. Renfe, Bizkaiko Aldirikoak: Bilbo Abando - Muskiz Bizkaia 7\nApirilak 23 Bilboko Metroa Bizkaia 7\nBilboko tranbia Bizkaia 7\nTermibus – Bilboko Autobus Geltokia Bizkaia 7\nApirilak 26 Vitoria-Gasteizko tranbia Araba 8\nADIFen geltokia, Vitoria-Gasteiz Araba 8\nVitoria-Gasteizko Autobus Geltokia Araba 8\nApirilak 28 A-3 Linea. Renfe, Bizkaiko Aldirikoak: Bilbo Abando - Urduña ADIF Geltokiak (eskualdeko zerbitzuak) Araban Araba - Bizkaia Araba 12\nApirilak 30 Donostiako Aireportua Gipuzkoa 2\nMaiatzak 21 Vitoria-Gasteizko aireportua Araba 2\nMaiatzak 7 Bilboko aireportua Bizkaia 2\nIkuskatze lan guztiaren oinarrian elementu grafikoak (argazkiak, alegia) eta auditoretza fitxa izenekoak osatzea dago. Fitxa horiek lege eta eskumen esparrua aztertzearen ondotik eraikitzen dira, eta, bertan, behaketetan kontrolatu beharreko oinarrizko alderdi guztiak xehatzen dira.\nAdibide modura, ikuskatze fitxa baten eredua erantsi da:\nDeskargatu ikuskatze fitxa baten eredua\nTxostenaren CD formatuan, behaketa kanpainatik etorritako auditoretza fitxa guztiak sartzen dira, garraio sistemak gorabehera antolatuta.\n5.3. Eskuratutako datuen ustiapena\nLanda laneko (behaketak eta elkarrizketak) kanpainatik etorritako informazioaren ustiapena jarraian datozen oinarrizko printzipioei jarraiki egituratu da:\n– Hierarkia printzipioa: ekipamenduen eta material mugikorraren ezaugarriak finkatzeko saiakera egin da haien irisgarritasun maila gorabehera, baina, betiere, garraioetara iristea eta haiek normaltasunez erabiltzea baldintzatzen duten oinarrizko bi irizpideak aintzat hartuta balorazioan, alegia, joan-etorriaren segurtasuna eta funtzionaltasuna (autonomia).\n– Homogeneizazio printzipioa: informazioaren azterketa eta ustiapen metodologia bat hartzeko saiakera egin da, horrek ondoren aukera eman zezan garraio sistemen eta lurralde eremuen izaera kuantitatibo eta kualitatiboko alderaketak ezartzeko.\nPrintzipio gidari horiek informazioaren tratamenduan sartzeko, metodologia berritzailea hartu da. Horrek, parametro komun batzuen ebaluaziotik abiatuta, aukera eman du tresna grafikoak lantzeko eta horien bitartez garraio sistemen irisgarritasun ezaugarriak kuantitatiboki eta kualitatiboki ikusteko.\nGarraio azpiegitura eta ekipamenduen diseinua eta funtzionaltasuna heterogeneoa denez, tresna grafiko horien erabilerak erraztu egiten du instalazioen, garraio moduen eta lurralde eremuen arteko alderaketa egin ahal izatea.\nBi dira ezaugarriak ateratzeko prozesuan eta ebaluazio alderatua egitekoan erabiltzen diren tresnak:\n– Gabezien matrizea\n– Irisgarritasun diagrama\n5.3.1. Gabezien Matrizea\nIzaera kuantitatiboko tresna bat da, eta informazio osoa eta alderatua ematen du aintzat hartutako garraio sistemarentzako dagoen joan-etorri katearen irisgarritasunaren ezaugarriei buruz.\nHorretarako, Irisgarritasun Indizea (II) izena duen adierazle sintetiko bat sortzen da. Horrek, garraio ekipamendu bakoitzarentzat (trenbide geltokia, autobus terminala, aireportua) bateratuak izango diren parametro batzuk aztertu eta baloratzearen ondotik, aukera ematen du objektibotasunez zenbatu eta alderatu ahal izateko oinezko ingurunearen eta instalazioen irisgarritasun maila. Katearen etapa guztietan joan-etorriak duen segurtasunaren eta autonomiaren (funtzionaltasuna) ikuspegitik egiten da azterketa.\nParametro hauetako bakoitzaren balorazioarekin, irisgarritasun alderdiak izena dutenak, eta ekipamendu bakoitzerako irteten diren irisgarritasun indizeekin, Gabezien Matrizea eraikitzen da. Horri esker posible da joan-etorri kate osoaren irisgarritasun egoera ikustea (ingurunea-ekipamendua-material mugikorra).\nBi irizpide finkatzen da joan-etorri katearen irisgarritasun alderdien balorazioa egiteko.\nSegurtasun bezala ulertzen da mugikortasun urriko pertsonak duen gaitasuna kasuan kasuko ekipamenduan edo ibilgailuan ageri diren elementuetara iritsi eta horiek erabiltzeko, segurtasun fisikoko, erosotasuneko eta duintasun pertsonaleko baldintza egokietan.\nFuntzionaltasuna esaten denean ulertzen dena da mugikortasun urriko pertsonak duen gaitasuna kasuan kasuko ekipamenduan edo ibilgailuan ageri diren elementuetara autonomiaz iritsi eta horiek erabiltzeko.\nBi irizpideentzat hiru balorazio maila finkatu da metodologiaren aldetik:\n– 0: egoera ezin hobea: segurtasuna duena eta funtzionala.\n– 1: segurtasunaren aldetik nolabaiteko zailtasuna ageri duen egoera eta joan-etorrirako eta erabilera autonomorako oztopoak dituena.\n– 2: egoera kritikoa segurtasunaren aldetik eta disfuntzionaltasunekin, joan-etorrietan eta elementuen erabileran autonomia ahalbidetzen ez dutenak.\nHorrela, irizpide horiek oinarri hartuta, topatu diren gabeziak kritikotasuneko zazpi mailatan antolatuta geratzen dira erantsi den taularen ondotik:\nSegurtasun eta funtzionaltasun irizpideak aplikatzeko kontuan hartzen diren irisgarritasuneko hamabi alderdiak antolatu egiten dira garraiora iristeko eta hura normaltasunez erabiltzeko funtsezko izaera edukitzearen arabera. Gauzak horrela, irisgarritasun alderdiak lehen mailakoetan eta bigarren mailakoetan bereizten dira.\n– Lehen mailako izaera: alderdi hauen kasuan baldintza ezin hobetan egotea ezinbestekoa da erabat, mugikortasun urriko pertsonaren joan-etorri segurua eta autonomoa bermatzeko garaian irisgarritasun kate osoan zehar.\nLehen mailako izaera duten irisgarritasun alderdien zerrenda:\n• Kanpoko irisgarritasuna: oinezko ibilbidea, ateak, arrapalak, eskailerak...\n• Barne joan-etorria ekipamenduan: ateak, eskailerak, oztopoak, zoladura, gidari izateko seinaleztapena, eta abar.\n• Segurtasuneko seinaleztapena: zerrenda kromatikoak, botoiak...\n• Ibilgailura sartzea eta hartatik irtetea.\n• Joan-etorria ibilgailuaren barrualdean: oztopoak, ainguratzeak, barrak, eta abar.\n• Informazio eta komunikazio sistemak instalazio eta ibilgailuetan: megafonia, zutabe estatikoak, teleadierazgailuak, eta abar.\n– Izaera osagarria: Alderdi hauek ezin hobeak izatea ez da erabakigarria mugikortasun urriko pertsonaren joan-etorriaren segurtasuna eta funtzionaltasuna bermatzeko.\nIzaera osagarria duten irisgarritasun alderdien zerrenda:\n• Leihatilak, salmahaiak.\n• Zerbitzu osagarriak (telefonoa, kutxazainak, kafetegia...).\nOndorioz, kontuan hartutako irisgarritasun alderdiek 0 (egoera ezin hobea) eta 4 (egoera kritikoena) arteko balioak har ditzakete, balorazioan erabilitako segurtasun eta funtzionaltasun irizpideei jarraiki. Irisgarritasun Indizea irisgarritasun alderdi bakoitzaren balorazioaren baturaren eta baloratutako alderdi kopuruaren arteko zatiduraren emaitza izango da.\nMatrizeak bi II balio edukiko du ekipamendu bakoitzeko: bata, irisgarritasun alderdi guztien baloraziotik datorrena eta, bestea, garrantzitsuagoa, lehen mailako irisgarritasun alderdiak bakar-bakarrik aintzat hartzetik etorritako emaitza izango dena.\nInstalazioen ezaugarriak atera eta aldez aurretik sailkatze honek lagundu egiten du ondoren egingo diren gomendioak hierarkizatzen. Zentzu horretan, ekipamendu jakin batzuetan lehentasunezko esku-hartzearen beharra are argiago geratzen da Irisgarritasun Indizearen balioa instalazio bakoitzean dagoen bidaiari eskaerarekin gurutzatzen denean.\nOsatu gabeko matrizea azaltzeko eredua erantsi da.\nDeskargatu matrizea azaltzeko eredua\nGabezien Matrizeko irisgarritasun alderdien balorazio guztiak hartu eta irisgarritasuneko indize sintetikoak kalkulatzen direnean, emaitza honela geratzen da:\n– II≥2 ageri duten instalazio guztiak egoera kritikoan daudela uste da. Kasu hauetan, IIren balioa gorriz itzaleztatuta geratzen da matrizean.\n– II≤1 ageri duten instalazio guztiak "irisgarritzat" jotzen dira. Kasu hauetan, IIren balioa berdez itzaleztatuta geratzen da matrizean.\n– 1 eta 2 artean kokatzen den Irisgarritasun Indizea duten instalazio guztiak (1>II<2) oso funtzionaltasun gutxikotzat jotzen dira.\n– Bestalde, eskarian oinarrituta, geltokia bereziki garrantzitsua bada aintzat hartutako biztanleria gunean, IIren balioa gorriz seinaleztatuta geratzen da.\nJada eraikitako matrizea azaltzeko eredua erantsi da.\nDeskargatu jada matriz eraikita azaltzeko eredua\n5.3.2. Irisgarritasun Diagrama\nIrisgarritasun Diagrama izaera kualitatiboko irudikapen grafiko bat da; bertan, aintzat hartutako mugen ezaugarriak eta tipologia gorabehera (fisikoak eta komunikaziokoak) eta joan-etorri kateko segmentu bakoitzerako, islatu egiten da zein den ebaluatzen ari den garraio sistemaren irisgarritasun egoera.\nIrisgarritasun Diagramak irisgarritasun maila baloratzeko hiru kategoria ditu: irisgarria, funtzionala eta eskuraezina. Horiek bat datoz hiru irudikapen kolorerekin: berdea, anbarra eta gorria. Balorazio maila hauek aplikatu egiten dira garraio modu bakoitzeko irisgarritasun fisikoaren eta komunikaziokoaren ebaluazioan. Ebaluazioa joan-etorri katea gorabehera egiten da, kualitatiboki baloratuz ingurunearen egoera etapa ezberdinetan: Ingurunea, ekipamendua eta ibilgailua, eta, horrekin batera, baita puntu kritikoak ere, alegia, kanpoko ingurunearen eta garraio ekipamenduaren eta garraio ekipamenduaren eta ibilgailuaren arteko loturak.\nEmaitza diagrama bisual bat da, eta bertan irisgarritasunaren egoeraren gaineko alderaketak ezartzerik dago trenbide korridoreak, aireportuak, errepidetiko garraio zerbitzuak, lurralde eremuak, eta abar gorabehera.\nJada beteta dagoen Irisgarritasun Diagrama baten eredu bat erantsi da.\nDiagnostikoaren emaitzak (matrizeak eta diagramak) nahiz txosteneko ondorio eta gomendioak garraio sistemak gorabehera antolatzen dira, EAEko eremu funtzional ezberdinetan dagoen garraio publikoko eskaintzari jarraiki.\nPremisa horiek oinarri hartuta, diagnostiko txostenaren eta ekintza planen idazketa hurrengo garraio sistemei eta zerbitzu elkartuei jarraiki egituratzen da:\n Azterlan honen esparruan, Gabezien Matrizea hurrengo sistemei aplikatu zaie: trenbideenari, errepideenari eta airetikoari.\n Ohikoa da ekipamendu hauetan eta guzti gabeziak topatzea, baina ez dira kritikotzat jotzen garraiobide bat segurtasunez eta funtzionaltasunez erabili ahal izateko.


Igor Arenatza, UDAko zuzendaritzan, eta Igor Gordobil, entrenatzaile - Aretxabaleta - Goiena.eus\nIgor Arenatza, UDAko zuzendaritzan, eta Igor Gordobil, entrenatzaile\nMirari Altube 2008-07-10 13:26\nBatzar orokorra egin zuen Aretxabaleta Kirol Elkarteak, eta 100 bat bazkide elkartu ziren Arkupe kultura etxean. 2008-2009 denboraldiaren aurkezpena egin zien zuzendaritza batzordeak, eta hainbat nobedade iragarri zizkien futbolari dagokionez.\nOrain arte preferenteko entrenatzailea izan den Igor Arenatza aretxabaletarra zuzendaritza batzordean egongo da, eta preferenteko eta lehenengo erregionaleko taldeen ardura izango du. Preferenteko entrenatzailea Igor Gordobil izango da; azken denboraldian Mondrako entrenatzailea izan dena, baina aurretik Aretxabaletan ere ibilitakoa. Jokalarien artean hainbat aldaketa egongo dira: taldetik bakarrak alde egingo du, Argider Aranak, eta hiru edo lau etorriko dira, baina oraindik zehaztu barik dituzte izenak.\nAurreko denboraldian bigarren erregionalean jokatu duen taldea lehenengo erregionalean ibiliko da orain, igoera lortu ostean. Entrenatzaile lanak Imanol Bolinagak beteko ditu. UDAko presidente Jokin Antxiaren esanetan, preferentearendako oso ona da lehenengo erregionalean taldea izatea: "Maila handiko taldeak elkartuko dira: Bergara, Antzuola, Urola, Eibartarrak, Ilintxa, Orioko… eta oso lehiakorrak dira guztiak".\nIrailean hasiko duten futbol denboraldiari dagokionez, talde bakoitzak bere helburuak dituela esan digu Antxiak: "Erronkarik zailenak gazteek eta infantilek izango dituzte, maila mantentzea ez delako samurra izango". Preferentearen kasuan, taldea indartu gura dute: "Apur bat indartuz gero, goiko postuetan ibiliko da, eta zorte apur batekin, mailaz igotzeko aukera izan dezake", dio Antxiak.\nAreto futbola, kantxa barik\nAreto futbolari dagokionez, jokatzeko kantxa barik geratuko dira, irailean kirol etxea bota egingo dutelako; hortaz, ikusi egin beharko da zelan konpontzen diren.\nBestalde, pilotaren kasuan, mankomunitateak proposatutako proiektu bat dago abiatzekotan: pilota eskolak sortzea. Kirol elkarte barruan dauden kirol horien bien eta karatearen eta txirrindularitzaren helburuak dira mantentzea eta poliki-poliki aurrera egitea.\n'Oso-osoko jokalaria' sariak\nBukatzeko, Oso-osoko jokalaria sariak banatu zituen UDAk. Hona saria jaso dutenen izenak:\nPreferentea: Haritz Igartua\nBigarren erregionala: Mikel Ibabe\nOhorezko gazteak: Jose Mari Galante\n1. mailako gazteak: Igor Oyanguren\nEuskal Ligako kadeteak: Mikel Zubizarreta\n1. mailako kadeteak: Joel Berenguer\nOhorezko infantilak: Dabid Enekotegi\nInfantil txikiak: Xabi Zugasti\nKimuak: Dabid Martin\nAreto futbola: Iker del Teso\nEskola pilota: Odei Izquierdo\nPilota federatua: Unai Urrutia


Chacún à son goût erakusketako hamabi artisten obrak eskuratu dira | Sala de prensa del Museo Guggenheim Bilbao\nChacún à son goût erakusketako hamabi artisten obrak eskuratu dira\nGuggenheim Bilbao Museoak Chacun à son goût erakusketan parte hartu zuten hamabi artisten lanak eskuratu ditu\nJoan den 2007. urtean Chacun à son goût erakusketan parte hartu zuten euskal artisten lanak eskuratu ditu Tenedora Museo de Arte Moderno y Contemporáneo-k Guggenheim Bilbao Museoarentzat. Izan ere, erakusketan EAEn jaio edo lan egiten duten eta azken hamar urteotan ezagutarazi diren artistek Museorako beren-beregi egindako lanak bildu zituen. Eskuraketa hauen xedea Guggenheim Bilbao Museoaren Bilduma sortze-ibilbide finkatua eta nazioartean proiekzio handia duten artisten lanekin aberastea da.\nErosi diren artelanak hauek dira: Flaneuses-en dantza (La danse des flâneuses, 2007), Elssie Ansareo; Zerumugak (Horizontes, 200107), Ibon Aranberri; Guztiz xarmangarria (Irresistiblemente bonito, 2007), Manu Arregui; Titulurik gabea. Madril. Carabanchelgo kartzela. Sartzeko fitxaren argazkietarako atzealdea, (Sin título. Madrid. Cárcel de Carabanchel. Fondo para las Fotografías de las fichas de ingreso, 1998), Clemente Bernad; Azken joeren 130.000 urte (130,000 Years of Last Tendencies, 2007), Abigail Lazkoz; AdosAdos (2007), Maider López; Nom de guerre (2007), Asier Mendizabal; Argi hormak 011 (Muros de luz 011, 2005), Aitor Ortiz; Irrintzi (2007), Itziar Okariz; Instalazio bilakatutako proiektua (Proyecto convertido en instalación, 2007), Juan Pérez Agirregoikoa; Diedroen segida (Secuencia de diedros, 2007), Sergio Prego; Desagertzearen poetika (Poétique de la disparition, 2006), Ixone Sádaba.\nHonela, Guggenheim Bilbao Museoaren Bildumen funtsak aberastu eta osatu egiten dira baliabide berriekin argazkiak eta bide oak, gaur-gaurko arte-sorkuntzaren joerak jorratzen dituzten azken ikerketa dokumental, kontzeptual eta site-specific delakoen ildoetatik joz. Eskurapen hauen guztizkoa 444.222,89 eurokoa da.\nHamabi sortzaile horiek, 1990eko hamarkadaren amaieran sendotutako belaunaldi batekoak dira; eta haien ibilbideak agerian uzten dutenez, euren nortasun lokalarekin edo erregionalarekin zerikusia duten tentsioak aztertu eta zalantzan jartzeaz gainera, nazioarteko hizkuntzen egile ere badira. Eskuratutako artelanek gogoeta adierazgarriak proposatzen dituzte gai hauei buruz: nortasun kulturala, sexuen arteko aldeak, artearen boterea eta indarkeria politikoa.\nELSSIE ANSAREO. Flaneuses-en dantza. (La danse des flâneuses), 2007\nFlanuses-en dantza (2007) artelana Elssie Ansareok (Mexiko Hiria, 1979) bere ibilbide osoan sortutako piezarik handinahiena dugu. 12 argazki-inprimaketek osatutako horma irudi ikaragarria da, 200 cm-ko altuera x 180 cm-ko luzaera dituena. Artelanaren osagaiak hauek dira: 8 panel dituen erdiko pieza bat, diptiko bat eta bi vanitas, horma irudiaren alboetan daudenak eta osotasunaren elementu formal eta estetikoak errepikatzen dituztenak.2 Bere argazki-lanetan Ansareok dualtasunetik begiratuta sakontzen du nortasunaren ideian, hau da, niari buruz gogoeta egiten du bestearengan duen isla oinarri hartuta. Ansareok sail-lana egiten du beti, eta eszenifikatutako argazkiaz baliatzen da istorio intimoak kontatzeko, linealak izan ez arren, traza narratibo nabarmena dutenak.\nFlanuses-en dantza, Chacun à son goût erakusketarako propio sortutako obra, zuri-beltzeko horma-irudi panoramiko ikaragarria da, modernotasunaren soziologia feministatik begiratuta gizonezkoaren irudi nagusiaren apropiazioa islatzen duena. Horretarako, Ansareok familia irudietatik datozen pertsonaia fantasmagorikoen galeria bat sortu du, haien fisionomia indibidualak nahasten direneko espazio neutro batean batera existitzen direnak, baina elkarrekin bizi ez direnak.\nObraren eskuraketa prezioa 49.222,89 eurokoa izan da.\nIBON ARANBERRI. Zerumugak (Horizontes), 2001 - 2007\nIbon Aranberri (Itziar-Deba, Gipuzkoa, 1969) euskal artisten belaunaldi berrian gehien nabarmentzen denetarikoa da. 2002. urtean Frankfurteko Manifesta 5 europar bienalean parte hartu zuen eta ordutik nazioarteko ospea nabarmen handitu da, batez ere 2007ko Dokumenta XIIrako aukeratu zutenetik.\nZerumugak instalazioa Aranberrik euskal artearen ikonoen inguruan sortutako artelan sail batekoa da. Instalazioak jaietan ikusten diren banderatxo horien antza duten 500 estanpazio barne hartzen ditu. Estanpazio hauek Eduardo Chillidak sortutako ikonografia ezaguna sorberritzen du.\nEskultore fazetatik harantz, Chillidak anagrama ugari diseinatu zituen erakunde kultural eta politikoetarako. Ikonografia honek tokiko memoria kolektiboa eta korporatiboa definitu du neurri batean. Aranberrik ikono hauek birziklatu eta aldarazi ditu, batera jarri eta inolako ordena sekuentzialari jarraitu gabe, jatorrizko itxura galdu eta nahasten diren heinean neutralagoak diren zeinuak bilakatu ditu.\nBere inguruneko memoria kolektiboaren irudiak interesatzen zaizkio Aranberriri eta bere artelanen bidez erabaki politiko jakin batzuek dituzten ondorioei buruzko galderak planteatzen ditu, maila eskultorikoaren pean ekintza, artxibo edo deialdi bihurtuta sarritan.\nObraren eskuraketa prezioa 75.000 eurokoa izan da.\nMANU ARREGUI. Guztiz xarmangarria (Irresistiblemente bonito), 2007\nManu Arreguiren (Santander, 1970)\nhasierako lanetan pertsonaia nagusia alter ego birtual gisa agertzen zen (Bonjour Baudrillard, 2003). Orain, aldiz, pertsonaia errealekin zuzenean lan egiten du, eta haien bitartez galderak planteatzen ditu urritasunak edo sexu nortasuna bezalako ideien inguruan.\nIldo beretik doa Guztiz xarmangarria obra, Chacun à son goût erakusketarako bereziki egina. Aldi3 honetan, Vanesa Jiménez da pertsonaia erreala, kristalezko hezurrak dituen neska bezala ezaguna dena. Vanesa famatu bihurtu zen nolabait telebistan, norbere burua hobetzeko nahiaren adibide gisa erakusten zuten programa batzuetan. Arreguik agerian uzten du, baldintzatzen den edozein errealitate bezalaxe, pertsonaia erreal hau bere buruaren kopia hiperreal, eta, beraz, Baudrillardek esan bezala, inoiz existitu ez den zerbaiten simulazio bihurtu dela.\nOrdenagailuaren bitartez, Manu Arreguik 3Dko modelatu eta animazio birtualeko teknikak erabiltzen ditu eta sarritan itxuraldatzen du 1940ko eta 1950eko hamarkadetako Hollywoodeko melodrama, soinu- banda itxurati horiekin, oraingo gaiak aztertzeko. Introspekzio psikologikoa, nortasunaren bilaketa edo sexu-kode zaharkituen desegitea dira bere errepertorio artistikoaren ohiko gaiak.\nObra honen eskuraketa prezioa 30.000 eurokoa izan da.\nCLEMENTE BERNAD. Titulurik gabea. Madril. Carabanchelgo kartzela. Sartzeko fitxaren argazkietarako atzealdea, (Sin título. Madrid. Cárcel de Carabanchel. Fondo para las Fotografías de las fichas de Ingreso) 1998\nClemente Bernad (Iruña, 1963) kazetaritzako argazkilari independenteak dokumentu sozial gisa erabiltzen du argazkia, ahaztutako istorioak berriro gogoratzea helburu duten sailak lantzeko. Batzuetan eskariz eta beste batzuetan bere gogoz sortutako lanak dira, ikuspegi kritikoaz kontatuta.\nBernadek nagusiki sailak egin ohi ditu, baina Guggenheim Bilbao Museoaren Bildumarako irudi bakar bat hautatzean, argazki berezi batean biltzen den esanahiaren alde egin du. Titulurik gabea. Madril. Carabanchelgo kartzela. Sartzeko fitxaren argazkietarako atzealdea izeneko Bernaden lana jasotzen zuen aretora sartzean bisitariak ikus zezakeen lehen obra da, eraikina itxi baino aste bete lehenago atera zuena. Alde guztietatik pitzatutako horma baten erdian, urradurak eta hezeguneak ere dituena, karratu formako oihal zati zuri bat dago zintzilik. Irudiaren ezkerraldean ageri den neurtzeko eskalak oihala atxilotuei argazkiak ateratzeko hondo bezala erabili zela aditzera ematen du. Eskuinaldean, zuriz margotutako zutabe batek gaur egungo hil-oihal honen marko simetrikoaren funtzioa betetzen du. Argazkia aurrez aurre atera zuen eta modu argi, abstraktu eta era berean erreal eta irmo baten, gaur egungo errudunaren zaintzan ohikoa eta ezinbestekoa den metodologia aurkezten du.\nObra honen eskuraketarekin, 7.500 euroko prezioa izan duenarekin, kazetaritzako argazkigintza eta dokumentazio-jardunak gaur egungo errealitatea aztertzeko forma nagusi gisa onartzen dira.\nABIGAIL LAZKOZ. Azken joeren 130.000 urte (130,000 Years of Last Tendencies), 2007\nAbigail Lazkozek (Bilbo, 1972) Azken joeren 130.000 urte obran erabilitako zuri-beltzeko marrazkia, idazkera soil eta sintetiko gisa, horman egindako interbentzio handi bat da, artearen sistemak modaren eta berritasunaren aurrean duen obsesioa aditzera ematen diguna. Era berean, homo sapiens-en ehorzketa erritualak kultura antropologikoaren adierazpide direla ere gogora ekartzen digu.4\nOraingo proposamen artistiko askorekin bat etorriz, hemen ere obraren argumentu nagusia da heriotza. Lazkozek, ordea, ez du izugarria edo makabroa den zerbait balitz bezala irudikatzen, ikusteko moduko arrastorik utzi gabe gertatzen den zerbait balitz bezala baizik. Ikusleak horma-hobi/umetoki batzuk ditu aurrean, non hildakoek, kanpoaldean zer gertatzen den ez dakitela, kontzentrazio ariketa nagi batean murgilduta diruditen. Bakartze isil horrekin zerikusirik ez dutela, hilarrietako testuek, begiramenik gabe, heriotzaren itxura baketsua bortxatzea dute helburu.\nObra honetan, New Yorken bizi eta bertan lan egiten duen artista honek berriro heldu dio, formari dagokionez, zuri-beltzeko marrazkiak errepresentaziorako baliabide gisa dituen aukerei buruzko ikerlanari, eta aldi berean, omenaldi egiten die pintura klasikoaren baliabide piktorikoei, besteren artean marko angeluzuzenari eta nitxo geometrikoari, hala, Sánchez Cotánen natura hilen forma organikoei kontrajartzen zaio.\nBere obraren eskuraketa prezioa 55.000 eurokoa izan da.\nMaider López (Donostia-San Sebastián, 1975) gaur egungo euskal artean irudi gailenetakoa da 2005eko Veneziako Bienalean partu hartu ostean eta duela gutxi Rotterdamen, Budapesten eta Arabiako Emirrerri batuetan egindako proiektuen ondoren. Bere lana artearen, diseinuaren eta arkitekturaren arteko elkarrizketatik sortzen da, eta ildo hori jarraitzen dute bere instalazioek, paretatan, zoruetan edo leihoetan interbentzioak eginez, ere barruetarako edo hirietarako altzariak sortuz, edo zutabe sailak aurkeztuz, artistak obra bihurtzen baitu galeria baten edo eraikin baten espazio arkitektonikoa.\nAdosAdos, deialdi publiko bidez aurretik egindako [Ataskoa, 2005 edo Hondartza (Playa), 2006] arte ekintzen ildotik doa. Museoaren Hamargarren Urteurrena ospatzeko Lagunekin egindako ekintzaren 16 argazkik osatzen dute. Erkide horretako 1.000 kide baino gehiago bildu ziren Museoan eraikina itxuraz handiagotzeko. Horretarako titanio itxurako xafla bana eutsi zuten euren buruen gainean, giza-amarru bat sortuz. Maiderrek orain Museoaren Bildumaren osagai den argazki sail honetan betikotu zuen ekintza. Irudi multzo hau artistaren ibilbidearen adierazgarri da, arkitekturaren eraldaketa Museoaren kanpoaldeko handiagotze iragankorraren proposamen batekin irudikatzen den heinean. Handiagotze honetan parte hartu duten pertsonak dira, Maider Lópezek dioenez, arkitektura eraikitzen dutenak.\nSailaren eskuraketa prezioa 42.000 eurokoa izan da.\nChacun à son goût erakusketarako sortu zuen Nom de guerre obran, Asier Mendizabalek (Ordizia, Gipuzkoa, 1973) itxuraz kale borrokaren ready made bat dena Museoaren testuinguru aratz eta sakratutzat jotako horretara eraman du, bertan ezarritako mugak eta kontserbazio arauak arakatuz.\nInterbentzio honek bi osagai ditu: erregaiez betetako metalezko edukiontzi bat, suontzi inprobisatu baten antzera hormigoizko bloke baten gainean sugarra uneoro kanporatzen duena; eta kearen ihesbide bertikal bat, museologiaren ikuspegitik beharrezkoa. Sua gizarte-sukar gisa erabiltzen duen bitartean, obra honek zalantzan jartzen du eskulturaren funtzio monumentala eta oroitzapenezkoa, eta zeharka aipatzen du Museoa bera inauguratu zeneko Hamargarren Urteurreneko ospakizuna.\nAsier Mendizabalentzat errealitatearen errepresentazioa ezinezkoa da errealitate horretatik kritikoki urrundu gabe. Aurretik egin izan zuen bezala, Zer eskatzen du herriak? (2004) obran adibidez (bideo bat da, musikari talde bat errebindikazio politikoekin lotu ohi den abesti herrikoi bat jotzen erakusten duena), ideologia jakin baten izenean edo besterik gabe batera egoteko premiak eraginda taldeak eta gizabanakoak elkartzen diren moduak ikertzen ditu Bilbon bizi eta bertan lan egiten duen artista honek.\nObra honen eskuraketa prezioa 23.000 eurokoa izan da.\nAITOR ORTIZ. Argi hormak 011 (Muros de luz 011), 2005\nLaurogeita hamarreko hamarkadaren erdialdetik aurrera, Aitor Ortizek argazkilaritza dokumentaziorako, analisirako eta espazio arkitektonikoa aldatzeko erabiltzen du.\nHasiera batean, Ortizen lana, Desegiturak (Destructuras, 19952002) sailean murgildua, lehendik existitzen diren espazioen errepresentazioan oinarrituta egon zen. 2002 eta 2003 urte bitartean, Modular.mod sailak aldaketa nabarmena adierazi zuen argazkiak, irudikatutako espazioa interpretatzeko ikusleak duen gaitasuna zalantzan jartzeko eginak, perspektiba aldarazten zuten bastidore higikorren gainean muntatuta erabiltzean. Argi hormak saila argazkilaritzak adimenean bertan espazioak sortzeko duen fikziozko ahalmenaren baieztapena da eta artistaren obsesio estetikoak eta sortze-bilakaera aditzera ematen ditu.\nSail horretatik Museoak erosi duen irudian, argizko kubo arkitektoniko zuri-zuri bat dago betadun eta mineralen itxura duen harrizko mahai batean; zulo batean sartuta dago eta harrian bikain zizelkatu zuen. Irudi horren eta sail bereko besteen oinarrizko materiala Markinako (Bizkaia) marmol beltzeko harrobitik hartu zuten 2004an. Ondoren, collage digital neketsu baten bidez, artistak argizko gune ortogonalak gehitu zizkion tonu sublimea eta melodramatikoa emanez, bizitzeko gunearen eta museo aretoen purutasunaren ideia azaltzeko.\nAitor Ortizen obrak ikuslea gonbidatzen du nortasun-harremanen inguruan, eta arkitekturaren eta argazkilaritzaren arteko ezberdintasunen, hau da, benetako espazioaren eta fikziozko eraikitzearen arteko ezberdintasunen inguruan hausnartzera.\nObraren eskuraketa prezioa 23.000 eurokoa izan da.6\nIrrintzi (2007) bideoan jasota dagoen ekintza sail bat da. Lan honetan Itziar Okariz (Donostia-San Sebastián, 1965) Museoan barrena dabil irrintziak nortasuna adierazi eta eskatzeko zeinu bilakatu den eta ospakizunetan bozkarioa adierazteko mantendu izan den antzinako garrasia botaz eta Museoaren areto desberdinetan erresonantzia desberdinak sorraraziz.\nNew Yorken bizi eta bertan lan egiten duen artista honentzat, Museoko espazioetatik soinu eginez egindako ibilbide hau espazio arkitektonikoa fisikoki atzemateko modu bat da gainera, baita irrintziaren konnotazio tradizionalen eta Museoaren modernotasunaren arteko kontraste semantikoaren ariketa bat ere. Bere ahotsa, soinu-substantzia gisa erabilia, Museoaren espazioak puntuatzen doa eta, beraz, esanahia aldatu egiten da eta berriro egituratzen da harrera egiten dion testuinguruaren arabera, interferentzia soziala eta kulturala sortzeko duen eraginkortasuna erakutsiz.\nDokumentazio bideografiko honetan, soinuaren eta irudiaren arteko tartea ahalik eta gutxien atzeratzean, mezuaren igorpenaren eta ikusleak mezu hori jasotzeko duen gaitasunaren arteko sinkronia falta aditzera ematen digu Okarizek.\nItziar Okarizek gizarteak nortasunak eraikitzen dituen modua aztertzen du, sexuaren eta generoaren inguruko gaietan oinarrituta batik bat, baina beste alderdi kultural eta politiko batzuk ahaztu gabe.\nObraren eskuraketa prezioa 25.000 eurokoa izan da.\nJUAN PÉREZ AGIRREGOIKOA. Instalazio bilakatutako proiektua (Proyecto convertido en instalación), 2007\nJuan Pérez Agirregoikoak (Donostia-San Sebastián, 1963) Chacun à son goût erakusketarako egindako lana Museoaren leku zehatzetan jarritako pankartak dira. Horiek eslogan, lema eta testu ezagunetan eta hedatuetan inspiratu ziren, artistak aldatu eta bere kultur ondarearekin nahasten ditu, horrela bere iritziak eta gaitzespenak aditzera ematen ditu.\nGuggenheim Bilbao Museoko Atrioan zintzilikatutako pankarta erraldoian Zuen nahiari men egin diozue? (¿Habéis cedido a vuestro deseo?) esaldia agertzen zen, eta hitz horien bidez adierazi nahi zuen artistak gure boterearen aurrean etsi eta beste batzuen inposizioen menpean jartzen garela. Oinarri zuen ideia adierazteko, esaldia beste pankarta txikiago batean agertzen zen osorik, Instalazio bilakatutako proiektua eskulturaren osagai batean, hain zuzen, egun Guggenheim Bilbao Museoaren Bildumaren parte den horretan. Bertan artistak kirol ikuskizunetan publikoa jokoaren eremutik banatzen duten hesi horien antzekoan ipinita, eslogan sorta bat bildu zuen, esaterako: Olvida a tus padres (ahaztu gurasoak), Repudia el sexo (gaitzetsi sexua) eta Rechaza el trabajo (ez onartu lana).7 Obrak honekin ordura arte artistak izan zituen adierazpen-guneak zabaldu ditu, orokorrean pankartak egitera mugatu baita. Horregatik, da honakoa Agirregoikoaren lanik esanguratsuenetakoa bere adierazpen jarduera sustatzen baitu, berau eskultura eta instalazioa bezalako eremuetara zabalduz.\nParisen bizi eta bertan lan egiten duen artista honen obran, umore kaustikoak, ironiatik igaro eta zenbaitetan sarkasmora iristen den umore horrek, inguratzen gaituen indarkeriaren halako errepresentazio sentikor bat eraikitzen du.\nInstalazioaren eskuraketa prezioa 30.000 eurokoa izan da.\nSERGIO PREGO. Diedroen segida (Secuencia de diedros), 2007\nSergio Pregok (Donostia-San Sebastián, 1969) objektu gisa baino, espazioko interbentzio eta transformazio gisa hartzen du eskultura eta, hain zuzen ere, ikusmolde horrek eraman du Chacun à son goût erakusketarako Diedroen segida interbentzioa asmatzera. Aluminiozko bost panel mugikorrek osatzen dute Atrioaren barrualdeko kristalezko errezel-horman ipinitako interbentzio hau. Panel horiek oldarka sartzen dira Museoaren soinu- eta ikus-ezaugarrietan eta horiek eteten dituzte aurretik ordenagailuz erregulatutako mekanismo hidraulikoek finkatutako erritmoen bidez.\nTituluak abstrakzio geometrikoaren aipamen soil bat dirudi, baina bere ibilbide profesionala New Yorken garatzen duen eta bere lanak MoMaren P.S.1en, Veneziako Bienalean eta Baselgo Azokan erakutsi dituen artista honek, heltzeko zaila den leku batean obra bat instalatzera ausartzean, erronka bat bota nahi die museoetako espazio tradizionalei ez ezik, edota artelanak bilduta dituzten espazio publikoei ez ezik, artearen beraren izaerari ere erakusketa baten testuinguruan.\nPregok gaur egungo teknologiak erabiltzen ditu, berak asmatutako sistema hidrauliko akasu, lekuaren, denboraren eta objektu eskultorikoen arteko erlazioak distortsionatu, aldarazi eta berregiteko, objektu horiek pertsonak nahiz haien barrena dabiltzan material formagabeak izan kea edo likidoak, adibidez. Grabitatearen, abiaduraren edo ikuspenaren ohiko parametroak aldatuz, eta denbora errealarekin eta denbora diferituarekin jolastuz, Pregok zeharo eraldatzen ditu ohiko pertzepzio moduak.\nObraren eskuraketa prezioa 55.000 eurokoa izan da.\nIXONE SÁDABA. Desagertzearen poetika (Poétique de la disparition), 2006\nIxone Sádaba (Bilbo, 1977); New Yorken bizi da eta bertan lan egiten du. 1960ko hamarkadaren hasieran eman zen ezagutzera eragin handiko antzeztutako argazkiekin eta performanceekin. Bere lanetan nortasunaren inguruko gaiak aztertzen ditu bere irudiaren bikoizketaren bitartez. Horretarako, antzerki- koreografiak antolatzen ditu berealdiko paisaia apokaliptikoetan. Chacun à son goût erakusketan artistak bost argazkik osatzen duten Desagertzearen poetika (2006) saila barne hartu zuen. Desagertzearen poetika Gaston Bachelarden obra seminal batean inspiratuta dago, eta bertan Sádabak nortasunaren eta dualtasunaren kontzeptuetan arakatzen du, ohe baten gainean agertzen den gorputz zatikatu baten irudien bidez. Obra seminal horren berri emanez, Sádabak gogo aldarte psikologikoen alegoria eraiki du hemen, non beldurrak eta segurtasun faltak, keinu soil bihurtuta, ohea irakurtzera eramaten duten ikuslea, Bachelardek esango lukeen bezala, bere esperientziaren isla modura. Sailean erdiratua eta simetrikoa den gela baten (beheko su bat eta aurrealdean ohe anonimo bat daude) irudia errepikatzen da.\nSaila osatzen duten irudietako batean gorputza bere buruaren itzal gisa agertzen da. Ondoren datozenetan emakumearen gorputz atal ezberdinak ilusio optikoak zatikatuak ikusten ditu, Jean Luc Nancy filosofo frantziarraren hitzak hartuz, gorputz torturatu, bortxatu, mindu, makurtu guzti horiek. Gorputz gisa izatea ukatzen zaien gorputz guzti horiek gogora ekarriz.\nSailaren eskuraketa prezioa 29.500 eurokoa izan da.\nInformazio gehiago eta irudiak eskatzeko:\nKomunikazio eta Marketing Arloa\nGuggenheim Bilbao Museoaren inguruko informazio guztia www.guggenheim-bilbao.eus helbidean aurki daiteke (prentsa eremua). Eman izena e-mail bidezko alerta zerbitzuan.


2006ko uztailean bidaiarien sarrerak %12 gehitu dira\nHomeGaiakHotel establezimenduakPrentsa Oharrak 2006ko uztailean bidaiarien...\nESTABLEZIMENDU TURISTIKO HARTZAILEEN INKESTA (ETHI), 2006KO UZTAILA\n2005eko uztailaren aldean, bestalde, bidaiariek %10 gau gehiago igaro dituzte.\nEUSTATen datuen arabera, 2006ko uztailean 213.627 bidaiarik hartu zuten ostatu Euskal Autonomia Erkidegoko hoteletan, hau da, aurreko urteko hilabete berean baino 23.000 gehiagok eta, horrenbestez, %12ko gehikuntza izan da. Euskal Autonomia Erkidegoko hiru lurraldeetan gehitu da etorritako bidaiari kopurua: Araban %17, Bizkaian %16 eta Gipuzkoan %7.\nEstatutik etorritako bidaiarien sarrerek aldaketa positiboa izan dute (%13koa) 2005eko uztailaren aldean, eta atzerritik etorritakoen sarrerak %11 gehitu dira. Estatuko bidaiari kopuruak gora egin du hiru lurraldeetan: Araban %21, Gipuzkoan %14 eta Bizkaian %9. Atzerritar kopuruak gora egin du Bizkaian (%28) eta Araban (%6), baina Gipuzkoan kopuruak behera egin du (%-6).\nEstatutik etorritako bidaiarien artean autonomia erkidego guztietatik etorritako bidaiari kopuruak gehitu dira, baina batez ere hurrengoetatik etorritakoenak: Madril, Gaztela eta Leon, Andaluzia, Kantabria eta Asturias. Soilik gutxitu dira Extremadura eta Murtziatik etorritako bidaiarien kopuruak. Atzerritarren kasuan, bidaiari gehiago etorri da Frantziatik, Belgikatik, Erresuma Batutik, Portugaldik, AEB-Kanadatik eta Iberoamerikatik baina bereziki Finlandia, Irlanda eta Suediatik etorritakoen kopurua gutxitu egin da.\n2006ko uztailean 412.668 gau igaro dituzte bidaiariek; hau da, aurreko urteko uztailaren aldean gaua igaro dutenen kopurua %10 gehitu da, guztira 39.000 gau gehiago igaro baitituzte. Igarotako gauek urte batetik bestera bilakaera positiboa izan dute hiru lurraldeetan: Bizkaian %15, Araban %8 eta Gipuzkoan %7.\nBatez besteko egonaldiaren iraupena %2 gutxitu da Euskal Autonomia Erkidego osoan: aurreko urtean batez besteko hori 1,96 egunekoa izan zen eta 2006ko uztailean 1,93 egunekoa. Indize hori soilik gehitu da Gipuzkoan (aurreko urteko uztailean 2,14 egunekoa zen eta aurtengo uztailean 2,16 egunekoa). Bizkaian, aldiz, indizea neurriz murriztu da (1,82 egunetik 1,81 egunera) eta Araban beherapen handiagoa eman da (2005eko uztailean 1,82 egun eta 206ko uztailean 1,68 egun).\nPlazen eta logelen okupazio mailek %1 egin dute gora: aurreko urteko uztailean plazen okupazioa %59,24koa zen eta aurtengo hilabete berean %59,84koa, logelen okupazioa %66,40tik eta %66,80ra igaro zen urte batetik bestera. Plazen okupazio mailaren bilakaera positibo hori Araban (%5) eta Gipuzkoan (%4) eman zen. Alabaina, Bizkaian plazen okupazio maila puntu bi gutxitu da. Logelen okupazio mailak bilakaera negatiboa izan du Bizkaian (%-3) eta Araban (%-1); Gipuzkoan, ordea, positiboa (%6).\nNekazalturismoa: bidaiarien sarrerak (%13) eta igarotako gauak (%17) gehitu egin dira\nUztailean 13.484 bidaiari izan dira Euskal Autonomia Erkidegoko nekazalturismoetan, hots, aurreko urteko hilabete berean baino %13 gehiago; zehazki, bidaiari kopurua %23 gehitu da Bizkaian eta %14 Gipuzkoan baina Araban %12 gutxitu da kopuru hori. Estatutik bisitari gehiago etorri da Euskal Autonomia Erkidegora (%15eko gehikuntza); bestalde, atzerritik etorri eta EAEko nekazalturismoetan ostatua hartu duten bisitarien kopurua pixka bat gehitu da (%1,0) 2005eko uztailaren eta 2006ko hilabete beraren artean.\nUztailean 46.307 gau igaro dituzte bidaiariek Euskal Autonomia Erkidegoko nekazalturismoetan; honek %17ko gehikuntza ekarri du aurreko urteko hilabete beraren aldean. Urtetik urtera, bada, Bizkaian (%24) eta Gipuzkoan (%22) bilakaera-tasa positiboak izan dira; Araban, ordea, %22 murriztu da tasa hori.\nBidaiari bakoitzeko egonaldia, batez beste, gehitu egin da Euskal Autonomia Erkidegoan, 2005eko uztaileko batez bestekoaren aldean. Aurreko urtean 3,30 egun ziren eta aurtengo uztailean 3,43 egun. Adierazle horrek Gipuzkoan (%7) eta Bizkaian (%1) egin du gora; aitzitik, Araban behera egin du (%11).\nPlazen okupazio maila %6 gehitu da eta logelen okupazio maila %10 Euskal Autonomia Erkidego osoan, betiere 2005eko uztailarekin alderatuta.


Mugiment - Zer dira ekimenak\nZer dira ekimenak?\nInaktibitate fisikoa eta sedendarismoa mundu mailako arazoak dira eta gure gizartean ere bai. Munduko Osasun Erakundeak, osasunerako mundu mailako jarduera fisiko gomendioak ematen dizkigu.\nPertsona inaktiboak aktibo bihurtzeko, bi ekimen nabarmendu nahi ditugu: Mugiment sareak eta jarduera fisikoaren orientazio zerbitzuak (ikusi non dauden).\nMugiment sareak arlo arteko lantaldeak dira, helburuen artean jarduera fisikoa sustatzea dutenak. Sare hauek tokian-tokikoak dira eta Mugiment partaiderik izan behar dute sarea osatzen duten eragileen artean.\nMugiment sareak lehentasuna dira Mugiment egitasmoan. Jarduera guztiak antolatzeko oinarria izan daitezke. Komunitatearekin zuzenean harremanetan dauden gizartearen arlo ezberdinetako pertsonek ikuspegi aberatsago eta integralagoa eman diezagukete pertsona inaktiboen errealitate eta beharren inguruan.\nJarduera fisikoaren orientazio zerbitzuak pertsona inaktiboei zuzendutako zerbitzuak dira. Bertara gerturatu daitezke jarduera fisikoa egiteko behar duten aholkularitza, orientabidea eta laguntza jasotzera, beti ere, jarduera fisikoan aditua den pertsona baten eskutik, maiztasunez egiteko ohitura hartu arte.


Home Elkartasuna | Consumer\nUzten ari zaigun ondorio negatibo guztien aurrean, eta COVID-19 delakoak eragindako krisiak utziko bagaitu, egoera horrek herritarrengan eragiten duen elkartasun, eskuzabaltasun edo enpatia izugarria dago. Bai, koronabirusa gizartetik onena ateratzen ari da. Eta egun osoan birusaren aurka lehen lerroan borrokatzen diren edo gure eguneroko bizitza errazten diguten komunei eta gainerako taldeei txalo moduan bidaltzen diegun […]\nEgilea: Egilea: Pablo González\nData: Larunbata, 2020ko apirilaren 25a\nZer dira autobusen jazarpenaren aurkako geralekuak? Guztira, 68 emakume hil ziren Espainian 2019an, genero-indarkeriagatik; 147, 2016. urteaz geroztik “manadan” egindako bortxaketen biktimak… Madrilgo Comisiones Obrerasek egindako txosten baten zifrak dira, eta horiei adingabeen arteko jazarpen-egoerak gehitu behar zaizkie. Errealitate horren aurrean, erakundeak eta gizarte-eragileak neurriak hartzen saiatzen dira. Horietako bat eskaripeko autobus-geralekuak dira. Valentziako EMTk […]\nData: Asteazkena, 2020ko martxoaren 11\nPobrezia, sexuagatiko bereizkeria, ezgaitasuna, jatorri etnikoa edo irakaskuntza-hizkuntza, eskolen distantzia fisikoa eta azpiegiturarik eza dira haur pobreenei kalitatezko hezkuntza eskuratzeko aukera galarazten dieten oztopoetako batzuk. Hezkuntzaranzko urrats bakoitzean baztertzeak pobrezia-egoera iraunarazi besterik ez du egiten, eta ikaskuntzaren krisi globalaren arrazoi nagusietako bat da. Mundu osoko herrialdeak munduko haur pobreenak faltsutzen ari dira eta, hori egitean, […]\nData: Astelehena, 2020ko otsailaren 24a\n"Kontsumitzaileek gero eta gaitasun handiagoa dute erabaki iraunkorrak eta osasungarriak hartzeko" ,\n"Kontsumitzaileek gero eta gaitasun handiagoa dute erabaki iraunkorrak eta osasungarriak hartzeko"\nEdoskitzaroan elikatzea Edoskitzaroan elikatzea\nSoja-edaria edo behi-esnea Soja-edaria edo behi-esnea\nMineralak eta defentsak Mineralak eta defentsak\nBarne-higienea: erregelarako produktuak Barne-higienea: erregelarako produktuak\nBitaminak eta defentsak Bitaminak eta defentsak\nHaurdunaldiko elikadura Haurdunaldiko elikadura\nZuntz gehiago duten elikagaiak Zuntz gehiago duten elikagaiak\nMagnesiodun kolageno-gehigarrien zientziak dioena Magnesiodun kolageno-gehigarrien zientziak dioena


Literatur Emailuak » Frederic Mistral eta Mireio\nliburuak osorik (820)\neuskarari ekarriak (538)\nliteratura sarean (251)\nOrixeren itzulpenez gain, Santi Onaindiak ere euskaratuak ditu, Olerti aldizkarian, hainbat poema. Bertso eta Olerkien Hemerotekan irakur daitezke denak.\n1914ko martxoaren 2an hil zen Frederic Mistral, Maianon. Ordurako, baina, okzitanieraz idatzitako literatur obra eta kultur lan handia —Okzitanierazko tradizioaren biltzaile bezala— utzi zuen. Hona hemen bere lanen bibliografia bat, eta berari buruzko web gune batzuen zerrenda. Oso aberatsa da Provenzako Unibertsitateak eta Le Ciel D’Oc elkarteak egindako gunea, Mistralen lan guztiak aurki daitezkeen gunea, okzitanierazko beste hainbat autoreren lanak ere badakartzana. Okzitaniari buruz Cirdoc ekartearen gunea ere baliagarria da.\nFrederic Mistralen obrak osorik, okzitanieraz\nLou Tresor dou Felibrige, Okzitaniera-Frantsesa hiztegia\nCirdoc elkartearen gunea\nMoun espelido, Memori e Raconte (1906)\nLiteratur Emailuak » Gabriela Mistral hil zela 50 urte:\n2007k2007 Urtarrilak 10, 16:35\n[...] 1907ko urtarrilaren 10ean zendu zen, New Yorken, Gabriela Mistral idazlea. 1889an Txilen jaioa, bere literatur ibilbideagatik, poesia lanak batik bat, 1945eko Literatura Nobel saria eman zioten. Irakaslea, XIX. mende amaieran hasi zen poesia sariak irabazten. Amodioa gai nagusietako bat da bere obran, baina baita heriotza ere.1920ko hamarkadan Txiletik lehenbizikoz irten eta geroztik Amerika eta Europa artean bizi izan zen. Gaixorik, New Yorkera erretiratu eta 1957an hil zen, orain 50 urte. Euskaraz bere dozena bat poema irakur daitezke, denak literatur aldizkarietan publikatuak (batez ere Olerti-n), hainbat euskaratzaile izan direla: Santi Onaindia, Juan Anjel Etxebarria, Nemesio Etxaniz, Gabriel Aresti. Bertso eta Olerkien Hemerotekan aurkituko dituzu. Lucila Goody Alcayaga zuen ponteko izena, eta Gabriela Mistral bere bi poeta gustukoenen izenak baliatuz osatu zuen: Gabriele D’Annunzio eta Frederic Mistral. Azken hau Okzitaniako poeta nagusienetakoa, Mireio bere obra esanguratsua Orixek euskaratua dago, eta Klasikoen Gordailuan irakurgai. Gabriela Mistralen berri izan eta bere poemak irakurtzeko gune aproposa Txileko Unibertsitateak eskaintzen du. Idazlearen bizitza, kronologia, bibliografia, gutunak eta poesia lanak on-line. Kategoriak: urteurrenak, euskarara ekarriak. WordPress bitartez weberatua. [...]\nLiteratur Emailuak » Bernard Manciet olerkari gaskoia:\n2009k2009 Azaroak 4, 10:33\n[...] Okzitanierazko literaturaz albiste bat eta helbide interesgarriak eskaini genituen Frederic Mistralez egindako albistean, eta Manciet berari buruz informazioa eta bibliografia topa daiteke Wikipedian eta, bitxia, okzitanierazko literaturari buruzko ingelesezko webgune honetan. Kategoriak: euskarara ekarriak. WordPress bitartez weberatua. [...]\nIrailak 19: Inor ez delako profeta bere mendean Iruñean\nIrailak 19: Babel Julien Vinsonen hegaldia irakurraldia Bilbon\nIrailak 20: Esnearen kolorekoa Ean\nIrailak 24: Basa Eibarren\nIrailak 25: Gauza baten ametsa Tolosan\nIrailak 25: Fakirraren ahotsa Egian\nIrailak 25: Deklaratzekorik ez Deustun\nIrailak 26: Babel Julien Vinsonen hegaldia Gasteizen\nIrailak 27: Sapiens solasgai Iruñeko Katakraken\nUrriak 2: Analfabetoa Azpeitiko Dinamoan\nJamaikako neska, Joxemari Iturralde - A. Sampedro\nBihotza nora, zu hara, Susanna Tamaro - J. Jauregi\nAtzerrian, Nerea Balda - I. Egaña\nUrtaroak eta zeinuak, Jon Gerediaga - J. Rojo\nIdazleen gorputzak, Eider Rodriguez - A. Alvarez Uria\nEz dadila eguzkia sartu, Martin Etxeberria / Xabier Etxeberria - A. Serrano Mariezkurrena\nHariak, Yoseba Peña - I. Elordui Etxebarria


Errealitate birtuala eta aurreratua industriarako - SPRI\nSPRI / Basque Industry 4.0 / Errealitate birtuala eta aurreratua industriarako\nErrealitate birtuala eta aurreratua industriarako\nVirtualware enpresa bizkaitarrak lantegiko ekoizpena monitorizatzeko 4.0 sistema teknologiko bat garatzen dihardu\nTeknologia aurreratuetan espezializatuta dagoen Virtualware euskal konpainia, Izar Cutting Tools euskal fabrikatzailearen lantegiko ekoizpenaren monitorizazioa bistaratu eta horrekin interaktuatzea ahalbidetuko duen soluzio bat garatzeko I+G+b arloko proiektu batean mugilduta dabil gaur egun.\nKonpainia bizkaitarrak sortutako sistema, Solmicro euskal enpresak Izar Cutting Tools-en lantegirako hornitutako ERP Xpertis kudeaketa-programarekin bateragarria da. Sistemak eskaintzen duen hiru dimentsioko errekreazio interaktiboari esker, era intuitiboan irits daiteke kudeaketa-sistemak bildutako informazio guztira, fabrikazio-prozesuari dagozkion adierazleak bistaratuz.\nEkoizpen-prozesuari buruzko informazioa aztertzeko modulu batek, eta aztertutako informazioa ulertarazten lagunduko duen errealitate birtual eta aurreratuko bistaratze-modulu batek osatutako sistema ziber-fisikoa garatzea da lankidetza-proiektuaren helburua.\nSistema ziber-fisikoak indarreko fabrikazio-aginduak denbora errealean eta behar bezala kudeatzea ahalbidetuko du, produktua une egokian biltegira edo bezeroarenera helaraziz.\nProiektua Virtualwarek I+G+b-aren alde egindako apustuaren barruan garatu da, horixe baita enpresen lehiakortasunaren giltzarrizko faktorea, konpainiak ohar baten bidez adierazi duenez.\nTestuinguru honetan, konpainiak lanean dihardu ekoizpenaren monitorizazio aurreratuko soluzioak, mantentze-lan prediktiboak, HMI soluzioak, ikusmen artifiziala, urrutiko mantenimendua eta prestakuntza-jarduerak garatzeko, teknologia murgiltzaile eta interaktiboen laguntzaz.\nLantegiko ekoizpena monitorizatzeko sistemaren bideoa


Azken berriak-Elorrioko Txintxirri Ikastola | Page 2\nMozorroa, egunerokotasunaren haustura eta gozamena izan dira gure inauterien oinarriak. by\nPosted at 2020-02-27 » By : Elorrioko ikastola » Categories : Azken berriak » 0 Comment\n#11F, emakume zientzialarien nazioarteko eguna by\nPosted at 2020-02-19 » By : Elorrioko ikastola » Categories : Azken berriak » 0 Comment\nUrtarrilaren 30ean Bakearen eguna ospatzen da mundu mailan. by\nPosted at 2020-01-30 » By : Elorrioko ikastola » Categories : Azken berriak » 0 Comment\nUrtarrilaren 24an, Alaia Martin eta Unai Iturriaga ikastolan. by\nPosted at 2020-01-12 » By : Elorrioko ikastola » Categories : Azken berriak » 0 Comment\nGabon jaialdia 2019\n2019ari amaiera bikaina emateko momentua heldu da. Abenduaren 19an gabon jaialdia eta 20an Olentzero eta Mari Domingi ikastolan. by\nPosted at 2019-12-15 » By : Elorrioko ikastola » Categories : Azken berriak » 0 Comment\nLH6ko ikasleek gabon inguruan egiten den kontsumoaren inguruko hausnarketa bikaina egin dute. by\nRap ikastaroa egin dute DBH2ko ikasleek, 60ko hamarkadaren bukaeran garatutako musika estiloa. by\nPosted at 2019-12-14 » By : Elorrioko ikastola » Categories : Azken berriak » 0 Comment\nUzturpe eta Txintxirri ikastoletako DBH1eko ikasleek komunikazioa landu dute elkarlanean. by\nPosted at 2019-12-06 » By : Elorrioko ikastola » Categories : Azken berriak » 0 Comment\nElkartasun Ikastolen Batzar Nagusiak 840.000 euroko laguntzak onartu ditu, laguntza behar duten hamar ikastolaren artean banatzeko. by\nPosted at 2019-11-30 » By : Elorrioko ikastola » Categories : Azken berriak » 0 Comment\nErdi Aroa elkarrekin\nDBH2ko ikasleek Gizarten ikasitakoa antzezlan bidez LH2koei erakutsi die. by\nPosted at 2019-11-24 » By : Elorrioko ikastola » Categories : Azken berriak » 0 Comment\nOrrialdea 2 / 39«12345...102030...»Hurrengoa »


«Sofia Petrovna» DIARIO VASCOn | Katakrak\n«Sofia Petrovna» DIARIO VASCOn\n'Sofia Petrovna', Stalinen garaiko Terrore Handiaren kronika hurbila, ia zuzenekoa\nJosu Zabaletak euskaratu du Lidia Txukovskaiaren eleberria, eta Katakrak etxeak argitaratu du\nJueves, 28 marzo 2019, 10:51\n«Denak literatura anglosaxoiari begira bagaude ere, badaude beste literatura asko», esan du Josu Zabaleta (Legazpi, 1948) itzultzaileak Lidia Txukovskaiaren (1907-1996) 'Sofia Petrovna'-ren euskarazko bertsioaren aurkezpenean. Horien artean dago, besteak beste, errusiera ikasten eta herrialde hartako egileen lanetan murgiltzen hasi zenetik Zabaleta euskarara ekartzen ari zaigun errusiar literatura.\nLiburua plazaratu duen Katakrak etxeko Hedoi Etxarterekin batera aurkeztu zuen atzo Josu Zabaletak Donostian Errusiaren XX. mendeko historia ia osoa bertatik bertara bizitzeko, eta hainbat kasutan sufritzeko, aukera izan zuen Lidia Txukovskaiaren eleberria. Nataliya Myslyvets ere alboan izan dute, Zabaletaren errusieratik euskararako itzulpena hark gainbegiratu baitu, gaztelania medio.\nXX. mendeko 30eko hamarkadan Stalin, Beria eta enparauen menpeko Sobietar Batasunean milioika pertsonak jasan zuten Terrore Handiaren kontakizun oso berezia da 'Sofia Petrovna'. Etxartek eta Zabaletak nabarmendu zutenez, «Terrore Handia gertatu bitartean idatzia da, kronika zuzena, ez gerora idatzitako gainerakoak bezala». Zuzenean, eta ia lehen pertsonan, Txukovskaiak ere bete-betean jasan baitzuen 1937-39 urteetako 'purga' ere deituriko hura.\n1937an Txukovskaiaren senarra atxilotu zuten, Matvel Petrovitx Bronstein fisikaria. Berak ere izan zituen arazoak, lan egiten zuen taldea sabotatzailetzat jo baitzuten, hainbat kide atxilotuz eta desagerraraziz. Txukovskaiaren senarra atxilotu eta berehala fusilatu zuten, baina berak urteak eman zituen kartzelara bisitak egiten, harekin harremanetan jarri nahirik, hilda zegoela jakin gabe. Bisita horietan Anna Akhmatova poeta handiarekin egin ohi zuen topo. Akhmatovak semea zuen desagertuta, eta esan ohi da haren bizipenetan oinarritzen dela 'Sofia Petrovna'. Koaderno batean idatzi zuen istorioa Txukovskaiak 1939-1940 arteko neguan, modu argi eta soilean, eta hamarkadak eman zituen argia ikusi gabe. Mendebaldean argitaratu zen aurrena, 60ko hamarkadan. Urteak igaro beharko ziren iraganaren erretratu horren latza egiten duen liburua Errusian argitaratu zenerako.\nHorren protagonistak, Sofia Petrovnak, fede itsua du iraultzan eta agintariengan, harik eta semea, hura ere itxuraz iraultzaile zintzoa, atxilotzen duten arte. Orduan egingo du topo susmatu ere egiten ez zuen errealitate batekin, kikilduta bizi den gizarte batekin, edonon eta noiznahi gerta daitezkeen gehiegikeriekin. Horrexegatik, erraz irakurtzen den liburuaren unibertsaltasuna nabarmendu dute editoreak eta itzultzaileak aurkezpenean.


Grupos de Jesús – Kristoren gorputz-odolak ─ A (Joan 6,51-58) - Grupos de Jesús -\nKristoren gorputz-odolak ─ A (Joan 6,51-58)\nIgandeko Eukaristia ospatzeko, ez da aski agindutako arauak betetzea edota beharrezko hitzak jaulkitzea. Ez da aski abestea edo Aitaren egitea edo elkarri bakea ematea dagokion unean. Aski erraz gerta daiteke Mezara joan eta bihotzean ezer ez ospatzea; dagozkion irakurgaiak entzun eta Jainkoaren ahotsa ez aditzea; debozioz jaunartzea Kristorekin bat egin gabe; batak besteari bakea ematea inorekin adiskidetu gabe. Nola bizi igandeko Meza geure fedea berritu eta indartuko duen esperientzia gisa?\nHasteko, arretaz eta pozik aditu behar dugu Jainkoaren Hitza; zehazki, Jesusen ebanjelioa. Astean barna ikusi dugu telebista, entzun dugu irratia eta irakurri prentsa. Nahasturik bezala bizi gara mota guztietako mezu, ahots, albiste, informazio eta publizitatearekin. Beste ahots bat, desberdina, entzun beharra dugu, barnetik sendatuko gaituena.\nHatsaldi bat, arnasaldi bat da Jesusen zuzeneko hitz xumeak entzutea. Egia ekarri ohi digute geure bizitzara. Liberatu egiten gaituzte kalte egiten diguten engainutik, beldurretik eta egoismotik. Irakaspen ditugu era xumeago eta duinagoan bizi ahal izateko, zentzu eta esperantza handiagoz. Zorte handia da bizitzaren ibilbidea ebanjelioaren argiak, igandero, gidaturik egitea.\nEukaristia-otoitza da erdigunea. Ezin zabartu gara. «Bihotza goratzen dugu» Jainkoari eskerrak emateko. On da, zuzen eta beharrezko Jainkoari eskerrak ematea bizitzagatik, kreazio osoagatik eta erregalu dugun Jesu Kristogatik. Bizitza ez da lan egitea soilik, ez da ahalegin eta zalaparta bakarrik. Orobat da Jainkoa ospatzea, eskerrak ematea eta gorestea. On da igandero elkartzea, bizitza erregalu dela sentitzeko, Kreatzaileari eskerrak emateko.\nJaunartzea, Kristo hartzea da gauza erabakitzailea. Jesus geure bizitzan onartzeko unea da, geure baitan bera esperimentatzeko, berarekin bat egiteko eta beraren Espirituak landu, kontsolatu eta adoretu gaitzan uzteko. Hau guztia ez dugu bizi ohi geure mundutxoan triku bihurturik. Elkarrekin abesten dugu Geure Aita, gizon-emakume guztien anai-arreba garela sentiturik. Eskatzen diogu, ez dakiola inori falta, ez ogia, ez barkazioa. Bakea ematen diogu elkarri eta guztientzat saiatzen gara bakea bilatzen.


Lurraren ametsa (beltza loreontzian, baratzean, lurrean dagoen etxe batean). Zergatik amets lurrean lanean?\nZer du lurra amets? Ametsen liburu ezagunen interpretazioa\nMitologian eta filosofian une oro, lurraren garrantzi handia eman zaio. Erizain hezea, ama, pertsonifikatu zuen pertsona sendoa izateko. Zer du lurra amets? Eskaintzen dizkizugu bi azalpen ezagunenak.\nDream Book by Denise Lynn: Zer da Lurra Dream buruz?\nKontziente subkontzienteak galdetzen dizu lurrean sendo eusten ari bazara? Beharbada zure bizitzan sartu ahal izango dituzu zurekin eta zure bizitza egonkorragoa izan dadin.\nLurraren hegazkina : zure pentsamenduen eraldaketaren beharra sinbolizatzea da. Mundaneago bihurtu behar dute. Nahikoa hodeietan egotea da. Zuretzat zoriontasuna indartzeko garaia da. Gutxi gorabehera, portu, atrakako eta bertatik bertara iristen diren beste lekuak.\nHegazkina amesten duenari buruzko informazio gehiago irakurri.\nLur gordinak : erantzuna oso erraza da. Amets honetan, zure izaera emakumezkoak, sentsuala jokatzen du. Lur gehiago izateko eta premiazko gaietara bideratzeko denbora gehiago beharko zenuke.\nLurrean patata : lan gogorra eta dibertigarria.\nJakin ezazu zer esan nahi duen patata amets batean, hemen .\nLurra ametsetan hustea: interpretazioa maia ametsaren liburuen arabera\nAmeslari hauek, antzinako maiasen sinesmenen arabera, hainbat esanahi dute. Bad eta onak. Beraz, zer lurrean zintzilikatzen ari den jakin nahi baduzu, hau albiste ona da. Hau da, laster aberastuko zara. Maya esan zuenez, lurra lo egiteko lur hau topatu eta kafe ez-errea prestatu zuen. Dirua kimuekin etorriko da.\nLurrean etzanda : hau esanahi txarra da, norbaiti nahi duena gaitzek adierazten duena. Eta, agian, hau da zure lankideetako bat. Kasu honetan, adinek aholkatzen dizute lurrean basurdea igaro gauerdian.\nIkus dezakezuenez, lurra amets egiten ari denaren inguruan interesa baduzu, ezin da erantzun sinplea izan. Putzuak oso garrantzitsuak dira: lurrean zulatu, loosen, gezurra edo planoan nola ikusten den. Saiatu xehetasun guztiak gogoratu, eta, ondoren, ahalik eta arriskuei buruz ohartar dezakezu.\nAmetsetan ilea erortzea\nZertan datza kartzela ametsa? Ametsen liburu ezagunen interpretazioa\nZergatik ametsen ametsak erotikoak?\nEmakume haurdunen ametsak: ametsak behar bezala interpretatzen ditugu\nZer gertatzen da amaren odoletik?\nZergatik beste baten ezkontza amets dezake?\nHaurrentzako heste-infekzio akutuak, tratamendua\nArgazki zoragarri eta dibertigarriak, zorion-txartelak eta zorionak 2018ko udaberriko lehen egunean\nElikadura dietetikoa udan eta neguan\nAmaren Eguna lehiaketak eskola eta haurtzaindegian - Amen eta haurrentzako lehiaketa dibertigarrien eszenatokiak\nHaurrentzako aktiboentzako haurtxoak\nHiru erorketa-tutuetan Spike\n2018ko urtarrilaren ordutegitik, Pavel Globa\nGazta fruta suge\nTrápaga bizkarrezurrean mina jateko nutrizioa\nMaterial naturalen artisautza\nApendizea gorputz organo gehigarri bat da?\nStas Pieha hautsi egin zen bere emaztearekin\nSenarra hazitako umeak: nola jokatu?\nUdazkeneko malenkonia eta nola borrokatu\nStrawberry and Strawberry Juice in Cosmetology


JEDI III : Hezkuntza Digitalaren Jardunaldiak\nMagisteritzako ikasleak -\nPasa den ostegun eta ostiraleko arratsaldetan (bazen garaia inori bururatzea programatzea irakasleentzako jardunaldi batzuk ordutegi lektibotik kanpo, eskerrik asko Pablo) Hezkuntza Digitalaren hirugarren jardunaldiak burutu ziren. Cátedra Telefónica en la Universidad de Deusto (Pablo Garaizar (@txipi)- ren eskutik) eta Aulablog-ek antolatuak (zorionak antolatzaile guztioi!)\nOraingoan, Arbel Digital Interaktiboei buruzko tailer bat ematera eta esperientzien mahai batean parte hartzera gonbidatu gaituzte. Mahai-inguru horretan Matematika Departamentukideak diren Alazne Zarate (@alaznez) eta Manuela Virto (@lavirto)-rekin batera, "Matematicas en red" izeneko esperientzia aurkeztu dugu. Hemendik eskerrak eman nahi dizkiegu Alazne eta Manuelari beraien esparru pertsonalei kentzen dizkieten orduak eta orduak, metodologia berriak ikasleekin aplikatzeko ikasitako tresnekin, matematikak erakargarriago eta ulergarriago egiteko eta beraien ikasleen hezkuntza-prozesuak hobetzeko. ¡Mila esker bioi!\nUzten dizkizuet Berta Martínez-en kronikak , beste batek bikain kontatu badu, zertarako egin berriro?\nJORNADA JEDI EN LA UNIVERSIDAD DE DEUSTO\nJEDI: MESA DE EXPERIENCIAS EN ESKOLA 2.0\nHona hemen erabilitako aurkezpenak ADI tailerrean zein Matematika komunikazioan :\nADI tailerra- Foto de Berta Martínez\nMatemáticas en red - Foto de Berta Martínez\nJedi iii- Matematicas en Red\nADI eskola 2.0 jarduera jedi matematika\nEtiquetas: ADI eskola 2.0 jarduera jedi matematika


Debagoieneko haur dantzarien topalekua izango da Aretxabaleta domekan - Aretxabaleta - Goiena.eus\nDebagoieneko haur dantzarien topalekua izango da Aretxabaleta domekan\nMirari Altube 2015-05-29 13:41\nAretxabaletara gerturatuko dira domekan, maiatzak 31, Debagoieneko haur dantzarien taldeak. Dantza erakustaldiak eskainiko dizkiete herritarrei; goiz partean herriko hainbat gunetan eta arratsaldean Herriko Plazan.\nHona elkartuko diren dantza taldeak: Arrasateko Txikitxu-Arrostaitz eta Lore Gazteak; Oñatiko Oñatz; Antzuolako Oinarin; eta Soraluzeko Urrats. Etxekoek, Leizarrakoek, ere ez dute hutsik egingo eta guztien artean dantza erakustaldiekin girotuko dute herria.\nHerriko Plazan elkartuko dira 10:30ean, hamarretakoa jateko eta ondoren, 10:45 inguruan, kalejira egingo dute txistularien laguntzarekin. Dantza erakustaldiak 11:30ean hasiko dituzte herriko hainbat gunetan eta 13:30ean, bazkaltzera joango dira guztiak. 17:00etan alardeari ekingo diote plazan eta horrekin emango dute eguna bukatutzat.


Ekin emakumeak – 5 orrialdea – EUSKARA, EMAKUMEAK ETA ANIZTASUNA\nItzuli gara oporretatik! Udako une goxoen zaporea oraindik ahoan eta ikasturte berriko asmo eta erronkak heldu artean, zuekin partekatu nahi dugu datorren hilabeteetarako prestatu dugun\nAsko dira aurreiritzi eta estereotipoetan sostengantuz, beste herrialde batzuetatik datozen pertsonen inguruan eraikitzen diren zurrumurruak. Oinarrian ideologia xenofoboa duten uste hauek, diskriminazio eta bazterketa jarrerak sustatzen\nEKINEK AURTEN 20 URTE!\n1995-2015, 20 urte emakumeentzako aisialdirako espazioak euskalduntzen, boteretzerako bideak errazten, aukera eta eskubide berdintasunaren alde lan egiten. Herrian dugun aniztasunaren aberastasuna aitortuz, euskara batzen gaituen\nINDARKERIA MATXISTAREN AURKA, GAZTEOK GEURE HITZA!\nIndarkeria Matxistaren aurkako eguna gainean daukagu eta aurten GAZTEOK ere ahotsa hartu dugu,\nIkasturte honetako eskaintza gertu!\nUrtero bezala, ikasturte honetan ere aisialdirako eskaintza oparoa prest daukagu! Gozatu zure aisialdia euskaraz! Positibitatea lantzeko tailerra, Joskintza hastapena, emakumeontzako Tao… eta beste hainbat! egitarau


Oiasso Museoa - Hendaia Turismoa\nOiasso museoa 2006an inauguratu zen, eta erromatarren garaiko hondakin arkeologiko garrantzitsuenak biltzen ditu, azken hamarkadetan eremuan egindako indusketen bidez berreskuratu direnak.\nIkerketa arkeologikoari esker, identifikatu ahal izan dira portua eta bertako biltegiak, termak, nekropolia eta inguruko meatze ustiategiak.\nOiassoko bilduma iraunkorra osatzen duten objektuak Bidasoa eskualdean egindako hainbat esku hartze arkeologikoan bilduak dira. Haietako askok, itxura xumea izan arren, izugarri balio handia dute larruz edo zurez eginak izateagatik, material horiek normalean ez baitira kontserbatzen erregistro arkeologikoan.\nBildumak hiru gelatan antolatuak daude: Erromatarren eragina, Portua eta Oiasso. Erromatarren eragina gelak baskoien mundu indigena erakusten du eta haren eta erromatar kolonizatzaileen artean izandako lehen harremanak.\nPortua gelan, berriz, merkataritzaz eta arrantzaz hitz egiten diguten material arkeologikoak biltzen dituzte beira-arasek, portuarekin loturiko bi jarduera ekonomiko nagusiak, hain zuzen ere. Azkenik, Oiasso gelak Goi Inperioaren garaiko erromatar hiri baten eguneroko alderdiez hitz egiten ditu: dieta, jantziak, idazkera, aisia edo erlijioa.\nTél : +34 943 639 353


17:55, 2 apirila 2014ko berrikusketa\n92 bytes added , Duela 7 urte\n+Kategoria:Gobernua; +Kategoria:Ogasun publikoa; +Kategoria:Sektore ekonomikoak using HotCat\n17:54, 2 apirila 2014ko berrikusketa (aldatu)\n17:55, 2 apirila 2014ko berrikusketa (aldatu) (desegin)\nt (+Kategoria:Gobernua; +Kategoria:Ogasun publikoa; +Kategoria:Sektore ekonomikoak using HotCat)\n== Sektore Publikoapublikoa eta Zerbitzuzerbitzu Publikoapublikoa ==\n[[Zerbitzu publiko]] eta Sektoresektore publikoa, ezberdindu beharreko bi nozio dira.\n== Monopolioa eta Sektoresektore Publikoapublikoa ==\nMerkataritza Sektorekosektoreko [[monopolio]] egoera bat, Sektoresektore Publikoarenpublikoaren esku uzten denean, koadro arautu zehatz baten baitan egiten da (zaldi lasterketa edota argi indarraren ekoizpenaren kasua zen orain arte Frantzian). Sektore Publikoapublikoa, monopoliorik ez duen merkatu pribatuan sartzen denean aldiz, bertako erregulatzaileari edo organo legegileari izanen da, honen jarduera arautzea merkatuan desorekarik eragin ez dezan. Sektore publikoak, fiskalitate eta diru laguntza publikoen bidez ahalbidetzen dituen abantaila ekonomikoek hainbat ondorio izan ditzazkelako (prezio merkeagoak proposatzea adibidez). Abantaila hauek, merkatua iraunkorki desorekatu, ondorio ekonomiko negatiboak eragin eta eragile publikoaren monopolio egoera bat sortu dezake.


Marxismoaren hiru iturri eta hiru atal osagarri\nMarxen doktrinak mundu zibilizatu osoan zehar zientzia burges guztiaren (ofiziala zein liberala) etsaitasunik handiena eta gorrotoa pizten du, marxismoa "sekta kaltegarri" moduko zerbait balitz bezala ikusten duelarik. Eta ezin daiteke beste jarrerarik espero, klase arteko borroka oinarritzat duen gizarte batean ezin baitaiteke gizarte zientzia "inpartzialik" egon. Era batean zein bestean, zientzia ofizial eta liberal guztiek soldatapeko esklabotza babesten dute eta marxismoak bere aldetik, errukigabeko gerra azaldu dionean esklabotza horri.\nSoldatapeko esklabotza oinarri duen gizarte batean zientzia inpartziala izan dadila espero izatea, langileen soldatak igo ahal izateko, kapitalaren mozkinak murriztea proposatuta, fabrikatzaileen aldetik inpartzialtasuna espero izatea bezain absurdu gizajoa izango litzateke.\nAreago oraindik. Filosofiaren historiak eta gizarte zientziaren historiak argi eta garbi azaltzen dute marxismoan ez dagoela ezer "sektakeriaren" itxura duenik, doktrina fanatikoa izatearen zentzuan, higiezina, mundu zibilizazioak jarraitutako garapen bide nagusiaren bazterretik sortua. Aitzitik, Marxen bikaintasuna, hain zuzen, gizateriaren aitzindarizko pentsamenduak jadanik formulatutako korapiloei erantzuna eman izatean datza. Haren doktrina, filosofia, politika ekonomian eta sozialismoan izan diren ordezkari nagusien doktrinen jarraipen zuzen eta hurbil moduan jaio zen. Marxen doktrina ahalguztiduna da zuzena delako. Osoa eta harmonikoa da, gizakiei munduaren ikusmolde biribila eskaintzen die, edozein sineskeria, erreakzio eta zapalketa burges ororen defentsarekin bateragaitza. Marxismoa gizadiak XIX mendean sortu zuen bikainenaren oinorde zuzena da: filosofia alemaniarra, ekonomia politiko ingelesa eta sozialismo frantsesa.\nLaburki arituko gara marxismoaren hiru iturri eta, aldi berean, atal osagarri diren hauei buruz.\nMarxismoaren filosofia materialismoa da. Europako historia modernoan zehar, eta bereziki Frantzian XVIII mendearen bukaeran, Erdi Aroko hondakin guztien aurkako bataila erabakigarria garatu zen lekuan, ideia eta instituzioetan errotutako feudalismoaren aurkako bataila, materialismoa filosofia kontsekuente bakarra zela agertu zen, natur zientziek erakusten duten guztiarekin bat, sineskeriaren, hipokrisiaren, eta abarren, etsai. Horregatik, demokraziaren arerioek beren indar guztiak tematu zituzten materialismoa birrintzeko, belzteko, "gezurtatzeko" saiakeran, eta idealismo filosofikoaren forma ezberdinen defentsan jardun ziren, era batera zein bestera, erlijioaren defentsara mugatzen dena beti.\nMarx eta Engelsek gogor defendatu zuten materialismo filosofikoa eta hamaika bider azaldu zuten oinarri horretatik aldentzeak suposatzen zuen akatsa. Engelsen iritziak argi eta zehatz agertzen dira berak idatzitako Ludwig Feuerbach eta Anti-Dühring lanetan, Manifestu Komunistarekin batera, klase kontzientzia duten langileen eskuliburuak direnak.\nBaina Marx ez zen XVIII mendeko materialismoan gelditu, are gehiago, maila goragoko batera garatu egin zuen. Alemaniar filosofia klasikoaren lorpenekin aberastu zuen, Hegelen sistemarekin bereziki, bere bidetik, Feuerbachen materialismoa eman zuen sistemarekin. Lorpen hauetariko nagusiena dialektika da, hau da, garapenaren teoria bere formarik osatuenean, sakona eta aldebakartasunez librea, materia etengabeko garapenean erakusten digun giza ezagutzaren erlatibotasunari buruzko doktrina. Natur Zientzietan egindako aurkikuntza berri-berriak — radioa, elektroiak, elementuen eraldaketa — Marxen materialismo dialektikoaren egiaztapen miresgarriak dira, filosofo burgesen doktrinen eta beren gainbeherako idealismo zaharren berpizte "berrien" gogoz kontra.\nMarxek materialismo filosofikoa sakondu eta erabat garatu zuen, eta naturari buruzko ezagutza gizarteari buruzko ezagutzara hedatu zuen. Marxen materialismo historikoa pentsamendu zientifikoaren itzelezko lorpen bat da. Garai hartara arte, historia eta politikari buruzko ikuspuntuetan nagusi diren kaos eta bidegabekeriaren ondotik, maisuki osoa eta harmoniatsua den teoria zientifiko bat etorri zen, indar produktiboen garapenaren ondorioz, gizarte bizitza sistema batetik maila goreneko beste bat sortzen dela erakusten digun teoria; adibidez, nola feudalismotik, kapitalismoa jaiotzen den erakusten diguna.\nHala nola gizakiaren ezagutzak natura islatzen duen (hau da, materia etengabeko garapean), gizakiarengandik at existitzen dena, gizakiaren gizarte ezagutzak (hau da, ikusmolde eta doktrina filosofiko, erlijioso, politiko eta abar ezberdinak) gizartearen erregimen ekonomikoa islatzen du. Instituzio politikoak euskarri ekonomikoaren gainean eraikitzen diren gainegiturak dira. Era honetara, adibidez, ikus dezakegu Europako Estatu modernoen molde politiko ezberdinak proletalgoaren gaineko burgesiaren menderatzea indartzeko balio dutela.\nMarxen filosofia, materialismo filosofiko bukatu bat da, gizadiari, eta langile klaseri batez ere, jakintzaren arma boteretsua eman diona.\nBehin baieztatuta gainegitura politikoak erregimen ekonomikoan duela oinarria, honen gainean eraikitzen dela, Marxek sistema ekonomiko haren ikerketa zehatzari gogor ekin zion. Marxen lan nagusia, Kapitala, gizarte modernoaren erregimen ekonomikoari buruzko ikerketa da, gizarte kapitalistarena.\nMarxen aurretiko ekonomia politiko klasikoa Ingalaterran sortu zen, herri kapitalistarik garatuenean. Adam Smith eta David Ricardok, erregimen ekonomikoari buruzko beren ikerkuntzetan, balioa lanaren emaitza dela adierazten duen teoriaren oinarriak ezarri zituzten. Marxek haien lana jarraitu zuen; teoria hura hertsiki egiaztatu eta era egokian garatu zuen.\nMerkantzia ororen balioa, gaia bera ekoizteko gizartean beharrezkoa den lan denbora kopuruaren arabera zehaztua dela erakutsi zuen. Ekonomialari burgesek objektuen arteko harremanak ikusten zituzten lekuetan (merkantzia bat beste baten trukean), Marxek pertsonen arteko harremanak aurkitu zituen. Merkantzien elkartrukeak ekoizleen merkatuaren bidez ezarritako lotura adierazten du. Diruak ekoizleen bizitza ekonomiko osoa unitate bakarrean tinko lotzen duenez, lotura hau gero eta estuagoa egiten dela esan nahi du. Kapitalak lotura honen ondorengo garapena adierazten du: gizakiaren lan indarra merkantzia bihurtzen da. Soldatapeko langileak bere lan indarra saldu egiten dio lurraren jabeari, lantegiarenari, lanabesen jabeari. Langileak lanegunaren zati bat erabiltzen du bere eta bere familiaren mantenuaren kostua betetzeko (soldata); lanegunaren beste zatian doan egiten du lan, kapitalistak jasoko duen plusbalioa sortzen, irabazien iturri dena, klase kapitalistaren aberastasunaren iturria.\nGainbalioaren teoria Marxen teoria ekonomikoaren funtsa da.\nLangilearen lanak sortutako kapitalak, langilea zapaltzen du, jabe txikiak porrotera daramatza eta langabetu armada bat sortzen du. Industrian, produkzio handiaren garaipena berehala ikus daiteke, baina nekazaritzan ere gertakari bera antzematen da, nekazaritza kapitalista handiaren nagusigoa areagotzen den lekuan, makineriaren erabilpenak gora egiten du, eta nekazal ekonomia, moneta-kapitalak harrapatua, ahulduz doa eta bere teknika atzeratuak direla medio, porrot egiten du. Nekazaritzan beraz, ekoizpen txikiaren gainbehera beste era batetara ematen da, baina ukaezina da ematen dela.\nEkoizpen txikia zanpatuz, kapitalak lanaren produktibitatea haztarazi egiten du eta ondorioz monopolio egoera sortarazten du kapitalista handien elkarteen eskuetan. Produkzioa bera ere, gero eta izaera sozial handiagoa hartuz doa –ehunka mila eta milioika langile batera loturik organismo ekonomiko kolektibo batean–, kapitalista taldetxo bat lan kolektibo horrek sortutako ekoizpenaz jabetzen den bitartean. Ekoizpenaren anarkia, krisiak, merkatuak lortzeko lasterketa larriak eta populazio masen biziraupenerako baliabide eskasia areagotzen dira.\nKapitalarekiko langileen mendekotasuna areagotuz, sistema kapitalistak baterako lan indar handia sortzen du.\nFeudalismoa kanporatu eta munduan zehar gizarte kapitalista "askea" sortu zenean, berehala bistaratu zen askatasun horrek herri langilearen gaineko zapalkuntza eta esplotazio sistema berria inplikatzen zuela. Zapalkuntza horren isla eta kontrako protesta moduan behingoan, doktrina sozialista ezberdinak sortu ziren. Alabaina, hasierako sozialismoa sozialismo utopiko bat zen. Gizarte kapitalista kritikatzen zuen, gaitzesten zuen, madarikatzen zuen, bere suntsiketarekin amets egiten zuen, erregimen


EMAKUMEAK, KULTURA ETA POLITIKA - Angela Davis - Kaxkamelon\nEMAKUMEAK, KULTURA ETA POLITIKA - Angela Davis\n1983an argitaratu zuen Angela Davisek Emakumeak, arraza eta klasea lan entzutet- sua. Eta urte bete beranduago, senideen eta lagunen gomendioa jarraituz argitara- tu zuen Emakumeak, kultura eta politikaren lehenengo bertsioa. Davisen bi arimak, bi eszenarioak ?aktibistarena eta irakasleare- na?, bost kontinenteetan zehar izan ziren solasaldietan eta jardunaldietan. Gai guz- tiak hiru ardatz nagusitan sailkatu zituen: emakumeen berdintasunaren aldeko bo- rroka, nazioarteko gaiak eta kultura. 1984an argitaratu zuen lehenik eta 1990an eman zuen behin-betiko argitalpena. He- mezortzi testuk osatzen dute liburu hau. Eta idatzi zuen garaitik hona munduaren itxura, urte gutxitan, zuztarretik aldatu bada ere, liburu hau ez da arkeologia soil bat. Liburu hau eskola bat da munduko ga- tazkak edota artelanak ikusten ikasteko. Hamaika pertsonaia historiko eta gatazka ezagutzeko eta sakontzeko gida bat da. Edozein gatazkan dauden faktore ezberdi- nen eta konplexutasunen bila aritzeko gon- bidapen bat da.


Euskal Herria Bildu - Gipuzkoako Batzar Nagusiek Kataluniako Errepublikaren aldarrikapena aitortu eta errespetatzen dute\nGipuzkoako Batzar Nagusiek Kataluniako Errepublikaren aldarrikapena aitortu eta errespetatzen dute\nGipuzkoako Batzar Nagusiek, joan den urriaren 1ean Katalunian gauzatutako erreferendumaren emaitza aintzakotzat hartuz, Puigdemont presidenteak atzo Parlamentuan azaldutakoa errespetatzea eta laguntzea erabaki dute gaur. EH Bilduk eta EAJk elkarrekin aurkeztutako ekimena aurrera atera da Osoko Bilkuran gehiengo osoz. Bertan adierazten denez, Gipuzkoako Batzar Nagusiek “Kataluniako Errepublikaren aldarrikapena aitortu eta errespetatzen dute, eta era berean, haren eraginen behin behineko etendura onesten dute, elkarrizketaren bitartez adostutako irtenbiderako aukera delako”.\nEH Bilduko bozeramaile Xabier Olanok ongietorria eman dio Kataluniako Errepublikari: “Atzo aldarrikapen bat eman zen Kataluniako Parlamentuan eta, aldi berean, denboraldi baterako etenaldia iragarri zuen presidenteak, ahal dela, elkarrizketak emateko. Nahiko genuke, desio dugu, elkarrizketetatik adostasuna etor dadin, baina ikusita Espainiako Gobernuak zein jarrera duen, beldur gara saiakera hau ere antzua izango dela, beste asko izan diren bezala. Hala eta guztiz ere, beste behin saiatzea ez dago gaizki, eta horregatik errespetatzen dugu Kataluniako Parlamentuan egindako adierazpena”.\nEH Bilduk eta EAJk elkarrekin sinatu duten ekimena – Podemosen ebazpen proposamen bati egindako zuzenketa – bost puntu ditu, eta bertan, Kataluniako Errepublika aitortzeaz gain, Batzar Nagusiek adierazten dute “Euskal Herriak, Kataluniak eta diren gainontzeko herri guztiek, subjektu politiko eta juridiko gisa, erabakitzeko eskubidea dutela”. Era berean, aldarrikatzen dute “erabakitzeko eskubidea gauzatzea demokraziaren agerpen gorena dela”.\nZentzu honetan, Xabier Olanok azpimarratu du: “Herri bezala zer izan nahi dugun erabakitzeko eskubidea dugu, eta EH Bilduk beti defendatuko du herritarrok gai politiko, ekonomiko eta sozialetan kontsultatuak izateko eta adierazitako borondatea errespetatua izateko eskubidea dugula”.\nAzkenik, azaroaren 5ean Gure Esku Dago herri ekimenaren eskutik gauzatuko diren herri-kontsultei babesa adierazi diete Batzar Nagusiek, aldarrikapenetik gauzatzera igarotzeko ekimenak balorean jarriz.


Aizpea Goenaga: "Saio honek Kontrasteagatik izan diezake graziaÂ»\n2019ko otsailaren 18a, astelehena | Ordua Euskal Herrian 09:57:34\nETBk udaberri honetan "Beni eta Marini" saioa aurkeztuko du. Lan honetako aktore nagusiak Aizpea Goenaga eta Elena Irureta dira, eta gidoia ere beraiek idatzi dute. Saio honetan parte hartzen duten pertsonaiak eta laguntzen aritu direnak funtsean "Bi eta bat" saioan aritu zirenak dira. Beraz, lasterrean Euskal Herrian eginiko umorezko beste saio bat emitituko da.\nARG IA. Nondik sortu zen Beni eta Marini egiteko ideia?\nA. GOENAGA. Berez beste programa bat egiteko asmoa genuen, baina atzera bota zuten eta gero beste lan bat egiten ari ginenean, berriz deitu ziguten telebistarako saio bat egiteko, ordu erdikoa eta umorezkoa. Orduan gauza telebisibo bat zer izan zitekeen pentsatzen hasi ginen eta horrela sortu zen ideia. Telebista eta antzerki munduan ibilitako bi andre, helduagoak direnean ETBra bueltatzen dira eta bertako istorioak kontatzen dira. Elena Iruretak eta biok idatzi dugu eta Kike Amunarrizek egin ditu abestiak.\nA. Lehenago eginiko "Hau da A.U." bezalako saioekin alderatuz ba al du berezitasunik?\nA.G. Nik uste? berezia da."Hau da A.U." bukatutakoan ez genuen horrekin jarraitu nahi. Bukatzen jakin behar da eta beste gauza berriekin arriskatu. Beste apostu bat egin behar genuela uste genuen. Apostua onerako edo txarrerako izan daiteke, baina guk uste dugu onerako izango dela.\nA. Umorea egiterakoan zerk edo nork du zuregan, batez ere, eragina?\nA.G. Neri askotan kalean gertatzen diren gauzek egiten didate izugarrizko grazia. Bizitzan ikusten dituzun gauzak askotan oso komikoak dira eta hauek dute eragina neregan. Egoerak dira barregarrienak, txiste ugari ez ditut ulertu ere egiten. Egoera batean sortzen diren puntuek ematen didate barregurea.\nA. Zein uste duzue izan daitekeela zuen arrakastaren giltza?\nA.G. Nik uste dut istorio honek kontrasteagatik izango duela grazia. Bi emakume zahar aurkezle modura jartzea kontraste bat da, eta emakume hauek harro muduan agertzen dira eta herri honetan harrotasuna ez da balore on modura hartzen. Honek ere kontrastea sortzen du. Gure helburua berez irri egin eraztea baino, zerbait sinpatikoa egitea zen. Helburu honek sinplea eta lorterraza dirudi, eta nik ikusle modura ere horri garrantzi handia ematen diot. Asko eskertzen dut bat batean zerbaitek lotzen zaituenean, erraz ikusten den zerbait izatea.


Ikusi-makusi – 3 orrialdea\nBadakit helduko dela egun bat (Xu Lizhi)\nPosted on 2018-01-31 2018-05-01 by Txopi\nXu Lizhi poetak idatzitako poesia euskaratua.\nEgun berri bat (Xu Lizhi)\nPosted on 2018-01-24 2018-05-01 by Txopi\nXu Lizhi-ren poesiak\nPosted on 2018-01-21 2018-01-21 by Txopi\nDatozen asteetan, Xu Lizhi poetak utzi zizkigun poesia batzuk euskaraz argitaratuko ditugu. Hautatutako lehena: “Burnizko ilargi bat irentsi nuen”\nPosted on 2017-11-19 2017-12-09 by Txopi\n“Hezkuntzan ere librezale” taldeak, euskal ikastetxeetan software librea erabiltzeko 8 arrazoidun infografia bat kaleratu du.\nInternet bidez sinadura bilketa bat nola egin\nPosted on 2017-08-14 2017-09-19 by Txopi\nEuskal gizarte mugimenduetako ekimen askotan Change.org plataformaren bitartez sinadurak biltzen dira eta nire ustez hori ez litzateke inoiz egin beharko. Jarraian, besteak beste, Internet bidez sinadurak biltzearen inguruko datu batzuk emango ditut eta sinadura bilketa bat egitekotan nola eta zertarako egin beharko litzatekeen azalduko dut.\nPosted on 2016-12-29 2017-10-06 by Txopi


Errausketaren Aurkako Plataformak tinko jarraitzen du erraustegiaren kontra\n“Zombiarena egiten” eta lan-jantzi zuriz jantzitako ehunka lagun Sarriego plazatik atera ziren atzo arratsaldean, Alde Zaharrerantz, Zubietako erraustegiaren aurkako beste ekintza batean. Bertako lanak hasita daude jadanik, izan ere, bigarren fasean daude. Protesta hau Errausketaren Aurkako Plataformaren eskutik etorri da “Gaixotu nahi ez dugulako” lelopean, eta, gatazka honen hasieratik gertatu den bezala, oraingoan ere, adin […]\n“Zombiarena egiten” eta lan-jantzi zuriz jantzitako ehunka lagun Sarriego plazatik atera ziren atzo arratsaldean, Alde Zaharrerantz, Zubietako erraustegiaren aurkako beste ekintza batean.\nBertako lanak hasita daude jadanik, izan ere, bigarren fasean daude.\nProtesta hau Errausketaren Aurkako Plataformaren eskutik etorri da “Gaixotu nahi ez dugulako” lelopean, eta, gatazka honen hasieratik gertatu den bezala, oraingoan ere, adin guztietako herritarrek hartu dute parte.\nErraustegiaren lanak martxan daude jadanik, eta instituzioek aurreikusten dutenaren arabera, 2019.urterako prest egongo da. Nahiz eta epeak bukatzen ari diren, Erraustegiaren Aurkako Plataforma, GuraSOS eta Erraustegiaren Ikerketa eta Osasuna Taldeak protestarekin jarraitzen dute, batez ere, azpiegitura honek osasunean eragin ditzakeen kalteetan oinarrituta.